text:
Mu ruzinduko rwa Perezida wa Repubulika Paul Kagame mu karere ka Nyagatare mu murenge wa Matimba kuri uyu wa mbere tariki 13 Gashyantare 2017, yasabye abaturage kujya bishyuza abayobozi ibiba byarijejwe abaturage bigatinda kubagezwaho.
Ibi yabivuze ubwo yari amaze kwizeza aba baturage amashanyarazi, ko bagiye gusezerera umwijima n’udutadowa avuga ko tudacana kugeza kure ahubwo tukabatera indwara tukanabatwika gusa.
Mu ijambo yagejeje ku mbaga y’abaturage bari bitabiriye uruzinduko rwe, Perezida Kagame washyize imbere iterambere rya buri wese mu byo yavuze byose, yavuze ko hari ibyo igihugu kiba cyabonye ariko kugera ku biturage bikaba ikibazo, yagize ati "Mufite uburenganzira bwo kutwotsa igitutu muti ya mashanyarazi mwatweereye arihe, mujye mutubaza, byatuma n’abo dukorana babyihutisha hari igihe bibagirwa, mubifate nk’uburenganzira bwanyu. Mufite uburenganzira bwo kwishyuza umuyobozi ibyamugejejweho byanyu bibagomba kuko biba bihari, mujye mubibabaze, nibatagira icyo babikoraho mushake indi nzira natwe yatugeraho tubibabaze natwe".
Akomeza agira ati "Hari ubwo hari ibyo igihugu cyiba cyabonye hasigaye kugera ku baturage, rimwe na rimwe bigaca mu nzira zitari zo. Nta muntu wo kwigwizaho iby’abandi ngo byose abigire ibye".
Perezida Kagame yavuze ko abayobozi badakwiye kwikubira, kuko nabo bafite ibyabo bibagenerwa nk’abayobozi, n’ubwo atari benshi babikora ariko ngo iyi ngeso igomba gucika.
Christophe Hitayezu


c: text/html

text:
Wigeze wumva umuntu uhamagara izina ryawe ukaba utazi aho ijwi rituruka? Cyangwa birashoboka ko utashoboraga kumva ijwi, kuko hirya no hino hari urusaku rwinshi. Umva, ijwi riraguhamagara. Wowe!
Uri nde? Witwa nde? Wavuye he? Utuye he? Urajya he?
Uzi izina ry’umudugudu wawe. Birashoboka ko utigeze uba ahandi. Ariko uzi ko umudugudu wawe ugize igihugu kimisozi 1000, kandi ibihugu byose bigize isi nini.
Bibiliya
Hari hashize hafi imyaka 6.000 igihe isi yaremwaga. Byakozwe n’Imana. Imana ifite igitabo cyitwa Bibiliya, kivuga uburyo yaremye isi n’uburyo yaremye umugabo n’umugore wa mbere. Imana yaremye umuntu mu ishusho yayo.
Kuva icyo gihe abana bavutse. Kuva icyo gihe abantu barapfuye. Ibihumbi n’ibihumbi muri bo baravutse barapfa.
Wabyawe na so na nyoko. Ariko mubyukuri Imana niyo yakuremye. Yaremye byose. Wigeze utekereza uburyo Imana yaremye ibintu byose bitangaje n’uburyo yakuremye? Ababyeyi bawe baguhaye izina. Imana izi izina ryawe. Izi izina ryose, niyo yaba ari ururimi urwo arirwo rwose. Azi byose.
Kuberako Imana yaturemye, izi byose kuri twe. Iradukunda kuko turi abayo. Ni Data wa twese uri mu Ijuru, kandi aratwitaho kuruta ba sogokuruza na ba nyina. Igihe rero yadushizemo umwuka, byatumye tubaho iteka, natwe. Oya, si imibiri yacu, kuko bapfa, ariko roho iri muri twe ibaho iteka.
Waba uzi Imana? Ahari urabaza, “Imana ni nde? Ari he? ” Urashaka kumenya? Yego, urabikora. imbere ushaka kumenya. Ntabwo wigeze ubona Imana, ufite? Oya, ariko ntibisobanuye ko adahari. Hariho Imana imwe. kuko uwuriho, rwose Imana yuzuza Ijuru nisi. Ari hose icyarimwe. Inzu y’Imana ni Ijuru, ahantu heza , ariko kandi iba mu mitima y’abantu bumvira ijwi ryayo.
Nigute niga kumenya Imana? Nicyo kibazo ubaza? Imana ifite gahunda nziza yo kutwereka uburyo. Imana yohereje Umwana wayo w’ikinege, Yesu, amanuka mu Ijuru kugira ngo yereke abantu uwo ari we n’icyo amaze. Imana na Yesu ni umwe. Kubitangaza, Umwana w’Imana yavutse akiri uruhinja arakura aba umugabo. Hanyuma. Yesu yabwiye abantu urukundo rw’Imana, Se. Yababwiye ko Imana ari iyera kandi ko idashobora kwihanganira kubona icyaha.
Noneho Imana yatubereye inzira yo gukizwa ibyaha byacu. Yaretse Umwana we Yesu abambwa ku musaraba n’abantu babi. Yatanze ubuzima bwe – urukundo rwe rwinshi cyane!
Yari igitambo gishobora kwishyura ibyaha by’isi yose – icyaha cyose wigeze ukora, icyaha cyose cy’umuhungu, cyangwa umukobwa, umugabo, cyangwa umugore. Yesu yagumye k’umusaraba? Yesu yagumye mu mva? Oya, nyuma y’iminsi itatu arahaguruka aratsinda. Hanyuma asubira mw’ijuru arategereza kugeza igihe Imana ivuze ko isi izarangira. Icyo gihe azaba umucamanza ukiranuka w’abantu bose.
Dusenge :
Niba utarakizwa vuga uti:” ngwino mwami wanjye uze uganze mu mutima wanjye ,ndakwihaye wese . Ngwino uhindure ubuzima bwanjye ndashaka kuba uwawe , ndifuza guhinduka rwose .
Ese waba warakiriye Kristo ? senga utya . Ndagushimira ko wankunze . ngwino unshoboze nkomeze mbe nzira yawe .Amen
Umunyamakuru wa Isezerano.com , kuva mu mwaka 2016.
Yize itangazamakuru n’itumanaho (Journalism and Communication) muri Institut Catholique de Kabgayi (ICK).
Afite impamyabushobozi muri (Office Administration and Management) muri Kaminuza y’ u Rwanda (UR) .
Amaze imyaka 8 mu mwuga w’itangazamakuru .

robotstxt: allowed

filter: keep


text:
Umugore wahunze nyuma y’inkubi y’umuyaga ukomeye cyane yabaye muri leta ya Carolina y’amajyepfo, kuwa mbere taliki 14 Mata 2020 mu gitondo, avuga ko yarokotse ikiza kubera guhamagara Yesu. Iki kiza cyahitanye abantu icyenda.
Rich Okulski ukora mu iteganyagihe mu gihugu cya Columbia yabwiye ikinyamakuru “The Post and Courier” ko ari umuyaga waherukaga kuba mu myaka 12 ishize.
Uyu muyaga ukaba wari ukomeye cyane kuko wamaze igihe kirenga amasaha atandatu. Umuturage wo mu majyaruguru ya Carolina, witwa Allison Ritter yabwiye ikinyamakuru “The Times and Democrat” ko yari ari mu rugo, ubwo yumvaga urusaku rw’umuyaga wari uje uhereye mu baturanyi bo mu majyepfo ya Carolina.
Akomeza agira ati nkimara kumva urusaku rw’umuyaga mwinshi nahise menya ibibbaye. Igihe ibyo byabaga njye n’abana banjye twari mu nzu.
Nta gihe na kimwe nari narigeze kumva umuyaga nk’uwo. Ati Mama wanjye hari hashize iminota 5 ampamagaye abimbwiye, nibwo nahise niruka njya gufata abana aho bari bari.
Nuko ntangira kumva umuyaga mwinshi, amadirisha ameneka, ibiti bigwa hasi, ibindi byikubita ku nzu. Muri make byari byinshi cyane.
Uyu mubyeyi wari ufite ubwoba cyane, avuga ko yafashe abana be harimo n’uwari uvutse vuba abashira mu cyumba cy’ubwogero (bathroom). Avuga ko yaje kubona hanze igiti cyarimbutse n’imizi yacyo yose, abona n’ibyuma byagiye bimeneka binyanyagiye hanze.
Numvaga nshaka kwizera neza ko dutekanye. Nta numwe mu bana banjye wigeze amenya uko byari byifashe. Gusa uko umuyaga wakomezaga, n’ibiti bigwa hasi niko nanjye nakomezaga gusenga no guhamagara Yesu.
Ritter akomeza agira ati namenye ko muri icyo gihe nta kindi nakora uretse guhamagara Yesu akadutabara. Rero Yesu yarabikoze yaturindishije ikiganza cye.
Abaturanyi ba Ritter aribo Robert Logan Moss n’umugore we Jennifer bo iki kiza cyabagizeho ingaruka kuko cyarabangije bikomeye bakaba barahise bajyanwa ku bitaro.
Guverineri wa Carolina y’amajyepfo Henry McMaster yatangaje ko uyu muyaga warukomeye cyane kandi wagize ingaruka nyinshi ku baturage be mu gihe bari bakirwana n’icyorezo cya Coronavirus. Ariko Guverineri wa Carolina asoza avuga ko bagomba kongera kwiyubaka.


text:
Ibiganiro byo mu mwijima si umwihariko w’abatabona
Kwinjira mu biganiro byo mu mwijima bifasha kumva neza uko abatabona babayeho.
Ibiganiro byo mu mwijima (Dialogue in the dark ) bikomeje kwereka no guhamiriza abantu babona ko ubumenyi n’ubushobozi bw’abafite ubumuga bwo kutabona ari ntagereranywa mu bikorwa by’ubuzima bwa buri munsi banyuramo.
Mu cyumba cyihariye cyirangwa n’umwijima ukaze niho habera ibi biganiro aho ugeramo ufite amaso mazima,ubona nyamara ukayoborwa n’umuntu ufite ubumuga bwo kutabona kuko wowe ubona biba byakuyobeye udashobora no gutera intambwe ngo wijyane utayobowe.
Ufashijwe n’umuntu ufite ubumuga bwo kutabona ndetse n’inkoni uhabwa , ufashwa kugera mucyumba , ugasabwa kwishakira intebe mu mwanya uba wateguriwe , ugahabwa imyitozo irimo guhabwa amafaranga ukamenya ayo uhawe utayareba , kwandika k’urupapuro , kwiha icyayi n’ibindi.
Kugera muri iki cyumba kuri benshi bituma bishyira mu mwanya w’umuntu ufite ubumuga bwo kutabona , kumuha agaciro ke , kumva ko ashoboye ndetse cyane, kuhigira kumva , kwigirira icyizere ariko cyane kwiga kubaha no kubona ko aba bantu bashoboye .
Kanimba Donatile ufite ubumuga bwo kutabona akaba n’umuyobozi nshingwabikorwa mu rugaga nyarwanda rw’abatabona avuga ko iki gikorwa kigamije cyane gutuma abantu bisanisha n’abafite ubumuga , bakishyira mu mwanya wabo , bakabumva kandi bakemera ko bashoboye.
Donatile agira ati
icyo dushaka ko abantu bamenya , basobanukirwa neza ni ukwiyumva mu mwanya w’umuntu ufite ubumuga bwo kutabona naho byaba umwanya muto gusa kuko hari amasomo akomeye kandi meza ahakura amufasha ubwe ndetse n’umuryango nyarwanda muri rusange.
Muri ibi bihe kwinjira muri iki cyumba ntabwo byishyurwa ariko mu bihe biri imbere abantu bazajya bishyura , cyane ko hari ibikorwa byinshi bishobora kuhabera birimo ; kuba wamenya guhahira mu mwijima , kurira mu mwijima ubiguze , kuhakorera ibirori bitandukanye, ubukerarugendo n’ibindi.
Mutesi , umwe mu babona wabashije kugera muri iki cyumba avuga ko k’umuntu ubona nibura iyo ageze muri iki cyumba abasha mukanya gato gutekereza no guha agaciro abafite ubumuga bwo kutabona akanabona ko bashoboye , akabubaha akabaha agaciro nk’ako afite nawe.
Munyaneza Theogene


text:
Ngo haba hari amakosa menshi ajya akunda gukorwa n’abasore iyo barimo kwaka ubucuti ariko ntibabimenye, nyamara ngo mu gihe wabimenye ntabwo bishobora kukwangira. Niba rero wifuza gusaba ubucuti bikaguhira burya ngo gerageza kwirinda amakosa akurikira kuko wasanga ari yo mpamvu bitajya biguhira hanyuma unakurikize inama uribugirwe:
1. Ikosa rya mbere ugomba kwirinda ni iryo kugaragaza ko utifitiye icyizere imbere y’uwo usaba ubucuti
Ngo mu gihe urimo uvugisha cyangwa se uganiriza umukobwa wumva yakubera incuti, gerageza umwereke ko wifitiye icyizere kuko ngo burya abakobwa bakunda abasore bigirira icyizere. Muvugishe wisanzuye kandi ucisha make kuko ngo numuvugisha wikomeje, umukanga, nta cyo azakumarira. Ariko numwisanzuraho kandi ugacisha make azakwisanzuraho akubwire byinshi wifuza kumumenyaho, ari yo nzira yo kukwemerera ubucuti.
2. Irinde ikosa ryo guhubuka umubwira ibigambo byinshi n’imitoma itagira ingano
Burya ngo abakobwa benshi ntibakunda abasore bahubuka , bakunze kugira ibigambo byinshi ndetse bakanabivanga n’imitoma mu gihe bitari ngombwa. Akenshi rero abahungu bakora ibi bagira ngo ni bwo bari bukurure abakobwa ariko burya ngo si ko biri kuko biba bigaragaza ko ibyo bintu uvuga uhubutse bitagufasheho bityo ngo akabona ko udakomeye mu byo uvuga. Mugihe rero ngo ugiye gusaba ubucuti genda wiyoroheje (wibigira intambara), umusuhuze unamwibwire mu gihe ubona ashobora kuba atakuzi neza, umubwire n’utundi tugambo dusazwe nko kumubaza niba yaryohewe, uko ijoro ryamugendekeye, n’ibindi bitewe n’igihe, wirinde kumusaba ubucuti ako kanya, bityo ngo azabona ko uri umuntu warezwe kandi ushobora gusabana biguheshe amanota meza imbere ye.
3. Irinde kuba wamuhagarara iruhande cyangwa se ukamurindira igihe kinini mu gihe ari kumwe na bagenzi be (abakobwa b’inshuti ze)
Iri ngo ni ikosa rikomeye rikunda gukorwa n’abahungu benshi, ukabona umukobwa ari kumwe na mugenzi we bakeneye kwiganirira utuntu twabo, na we kuko wumva wamuhora iruhande ntubahe akanya ngo biganirire. Ibi rero ngo bibangamira abakobwa batari bake aho baba babona atari ikinyabupfura cy’umuntu wifuza ko yakubera inshuti.
Mu gihe ubonye ngo arikumwe cyangwa se ahuye n’izindi nshuti ze mubwire ko wishimiye kumubona, no kumenyana n’izo ncuti ze umusabe nimero ye ya telephone, hanyuma ubabwire ko udashoboye gukomeza kuba hamwe na bo kubera izindi gahunda ufite, ubasezere wigendere ubundi ukomeze gahunda zawe, werekane ko ufite ubuzima bwawe kandi uzi kubwitwaramo, icyo wari kumubwira uzakimubwire ubutaha cyangwa uze kumuhamagara ugeze mu masaha ukeka ko adahuze, hanyuma na wa mukobwa usaba urukundo, azibuka ko wamwubashye kandi ukubaha n’inshuti ze, abone ko witwara nk’umuntu ufite ikinyabupfura kandi warezwe abe yakwifuza ko wazamubera ishema no muri bagenzi be ndetse kandi ngo n’umwe bari bari kmwe azamugushimira.
4. Irinde ikosa ryo kwaka nimero cyangwa se kubaza andi makuru wifuza kumenya ku mukobwa hanyuma ngo nurangiza uhite ujya kuvugisha undi mukobwa na wa wundi wifuza kwaka ubucuti agihari akureba.
Ibi rero ngo ni bibi cyane kuko wa mukobwa ahita abona ko nta gahunda ugira kandi ko ukunda abakobwa benshi. Mu gihe rero ngo umaze kumwaka numero ye ya telephone, hita ugenda niba hari na gahunda wari ufitanye n’abandi bakobwa hafi aho ube uretse, ubikore ariko yagiye ngo naho ubundi biguha isura itari nziza imbere ye hakaba nubwo ushobora no kuza kumuhamagara ntanakwitabe kuko nta gihe cyo guta ku muhungu nk’uwo afite.
5. Wikora ikosa ryo kwiyemera imbere ye (Kumwereka ko uri umuntu ukomeye)
Usanga abasore benshi bibwira ko nibatiyemera ngo bivuge ibigwi abakobwa batari bubemere ariko ngo burya si ko biri, itondere kuba uri imbere y’umuntu wifuza kwaka ubucuti ngo utangire kumbwira uko ukomeye, amafaranga ufite, akazi ukora, inzu ubamo, ubwoko bw’imodoka utunze cyangwa se n’undi mutungo wawe, kuko ngo ibi abakobwa benshi bifuza gukunda no gukundwa urukundo nyakuri atari byo baba bifuza kumenya ku ikubitiro. Ahubwo ngo jya ugerageza kuba uwo uri we, ibindi byose nubwo waba ubifite; nk’ako kazi keza n’imodoka, azaba abimenya kuko ntibigura urukundo cyangwa se ngo bibe byatuma agukunda ndetse kandi niyo waba utanabifite irinde kwiyerekana uko uteri; icyo usabwa ni ukumwereka uko uri akagukundira uwo uri we ntagukundire ibyo ufite. Ngo nubwo akenshi usanga abantu benshi bibwira ko abakobwa bakunda abasore bafite ibintu ariko ngo burya si ko biri ababibakundira ntabwo baba bafite urukundo kuko ngo n’ikizabikwereka ni uko iyo yabigukundiye bikageza ho bigashira akwanga. Aha rero ngo menyako abakobwa bakunda ababereka ko bazabaha urukundo nyakuri, bakabatetesha, kuruta uko wamwereka ibintu, aha ngo icyabikwemeza ni uko ushobora kubona umusore ufite ibintu ndetse n’uburanga ari bwose ariko ntakundwe, ariko hakaba n’ufite duke ariko ugasanga yigondeye umukobwa w’igishongore. Ibi rero ngo nta kindi bisaba uretse kwerekana ko uri umugabo nyamugabo ushobora kwifatira icyemezo runaka, ko uri umuhanga, ko ufite urukundo, ko uzamutetesha kandi ko ufite n’ubushobozi bwo kwitanga mu gihe bibaye ngombwa kuko ngo ibi ari byo akenshi abakobwa baba bifuza ku basore bumva bazagiraho ubucuti, naho ibindi bikaza ari inyongera.
Mugihe rero wowe musore uzirinda aya makosa yose ndetse ugakurikiza inama wagiye uhabwa, ngo hehe no kongera guterwa akadobo (kubengwa) cyangwa ngo witinye utekereza ko nta wakwemera, kuko wabonye uko ugomba kubyitwaramo ubundi ukabona umukobwa w’inzozi zawe.


text:
Ni igikorwa cyabaye ku wa Gatandatu tariki ya 25 Nzeri 2021, kibera mu Akagari ka Muyange, Umurenge wa Kagarama mu Akarere ka Kicukiro. Cyari kitabiriwe n’abana b’abakobwa 30 babarizwa muri Umuri Foundation.
Abana b’abakobwa baganirijwe ku buzima bw’imyirorokere mu rwego rwo kubafasha kumenya amakuru aberekeyeho, hagamijwe kubarinda inda zitateganyijwe no kubibutsa ko bagomba kugira ubuzima bwiza buzatuma bagera ku nzozi za bo zo gukina umupira w’amaguru nk’ababigize umwuga.
Mu gutangiza ubu bufanye, AHF-Rwanda yahaye abana b’abakobwa ibikoresho by’isuku (Pads) 2800 ndetse n’udupfukamunwa mu rwego rwo kubafasha gukomeza kwirinda Icyorezo cya COVID-19.
Kapiteni w’ikipe y’abakobwa ya Umuri Foundation, Uwase Nshuti Anne Lea yavuze ko kuba batekerejwe na AHF ari iby’agaciro , ariko by’umwihariko amahirwe bahawe yo gutozwa umupira bakiri bato.
Ati “Naje ntazi gufunga umupira neza ariko maze kubimenya. Ndashimira cyane Jimmy Mulisa washinze iyi kipe. Kuba AHF yadusuye ikanaduha ibikoresho by’isuku ikanatuganiriza ku buzima bwacu bw’imyororokere ni iby’agaciro kandi turabizeza ko tutaziyandarika.”
Uyu mukinnyi yakomeje avuga ko intego ye ari ukuzamura impano yifitemo yo gukina umupira w’amaguru nk’uwabigize umwuga.
Umutoza Jimmy Mulisa yavuze ko ikibaraje inshinga ari ugukomeza kuzamura impano z’abana bakina umupira w’amaguru mu Rwanda kugira ngo uzagire icyo ubamarira mu buzima bw’ejo hazaza.
Yashimye ubufatanye na AHF agira ati “Twishimiye ubu bufatanye na AHF kugira ngo dufatanye turebe uko twafasha aba bakobwa mu buzima bw’ejo hazaza. Ntabwo ikigamijwe ari ugukina umupira gusa ahubwo abana bagomba no kugira ubuzima bwiza.”
Dr Julius Kamwesiga ushinzwe ibikorwa bya AHF-Rwanda , yishimiye ubu bufatanye, avuga buzatanga umusaruro mwiza ku mpande zombi.
Ati “Twangiranye ubufatanye na Jimmy Mulisa kandi twizera ko buzatanga umusaruro mwiza kuri twese. Twizera ko tuzagera kuri byinshi dukurikije intego za Umuri Foundation.”
Yongeyeho ati “Mu byo tuzafasha aba bana, harimo no kuzabishyurira amashuri. Abantu bakora Siporo bumva vuba ari nayo mpamvu twumva abana bazajya batwumva bitagoranye.”
Ababyeyi bafite abana muri Umuri Foundation bavuze ko hari byinshi abana babo bamaze kuhungukira.
Mukankusi Flavia yagize ati “Umwana yansobanuriye Jimmy Mulisau wo ari we numva biranejeje, muha uruhushya rwo kujya ajya gukina. Kuva yaza kuhakina nta mico mibi yigeze afata rwose. Turashimira cyane uyu mutoza.”
Ubusanzwe iyi Fondasiyo ya Jimmy Mulisa, ibarizwamo abana bagera kuri 320, abahungu n’abakobwa bari hagati y’imyaka icumi kugera kuri 18 mu bahungu, mu gihe abakobwa ari hagati y’imyaka 14 kugera kuri 24.


text:
Kwibagirwa ibihe byahise ntabwo ari ibintu byoroshye kubyumva. Niba ufite uwo mukundana, kwiga uko wakwibagirwa ibihe byahise bishobora kuba ntacyo bivuze kuri wowe, ariko ushobora kuba ushaka uburyo waha umukunzi wawe amahirwe yo kongera kumugarurira icyizere. Twifashishije urubuga rwa internet: allwomenstalk.com, hano hari inzira 8 zagufasha kwibagirwa ibyabaye mu buryo bworoshye.
1. Kurira
Ushobora kuba warakomeretse ushaka kwibagirwa ibyabaye ukaba udashaka umutwaro w’agahinda cyangwa ushaka ko umubabaro ufite wagenda, ukeneye kurira kugira ngo ukire. Kurira ni inzira ituma umubiri urekura amarangamutima. Irinde rero gufata ayo marira kuko ari intambwe ya mbere yagufasha kwibagirwa ibyabaye.
2. Shaka ibyo uhugiramo
Igihe cyahise kiragoye, cyane cyane iyo watandukanye n’umukunzi. Niba ushaka kwibagirwa shaka ibyo uhugiramo kuko nuba uri muri byinshi ntuzabona umwanya wo gutekereza ku byahise cyangwa ku muntu mutari kumwe.
3. Gusabana n’inshuti zawe
Kuba uri kumwe n’inshuti zawe zigukunda bishobora kukwibagiza mu buryo bworoshye ibyakubayeho.
4. Kwishimisha
Uretse guhugira mu kazi kawe, ushobora no guhugira nko ku gakino cyangwa akantu ukunda kagushimisha nko kwandika cyangwa gushushanya, na byo bikakwibagiza ibyakubayeho.
5. Gushyira kure amafoto ya cyera
Gusiba cyangwa gushyira kure amafoto y’inshuti yawe mwakundanaga na byo ni ingenzi mu byagufasha.
6. Kwiyitaho
Mu gihe ibi bikubayeho, kugira ngo wibagirwe, gerageza kwiyitaho kandi unarya neza. Numera neza ku mubiri no mu bitekerezo byawe bizagenda neza, uzatekereza neza. Iyi na yo ni indi ntera yagufasha kwibagirwa ibyahise.
7. Ibagirwa ibya cyera
Niba utandukanye n’umukunzi, ibyo ari byo byose hari byinshi muba mwarasezeranye. Ni igihe cyo kubyibagirwa ukabisiba mu mutwe wawe. Ibagirwa ibyo byahise kugira ngo utangire gutekereza ku bizaza.
8. Tangira bundi bushya
Nyuma yo kunyura muri izi nzira zose, ukeneye kongera kugira inshuti kuko ukeneye gukira, ugashaka umuntu wo kukwibagiza ibyabaye.
Kwibagirwa ibyakubayeho biragoye cyane kuko ntibyoroshye gutekereza ku mukunzi wawe mwatandukanye ndetse n’ibihe mwagiranye. Ibyo byose rero biri hejuru bishobora kugusfasha.


text:
Ikibazo cya mbere abakobwa bagira ku ruhu rwabo nibiheri ninkovu,so tuganire ku bintu wakora ngo ubyirinde cg c ukize ibyo ufite.
-
- Ibiheri ninkovu byose nikibazo: si ngombwa guhitamo icyo urwana nacyo mbere yikindi, bikore byombi shaka products( amavuta cg umuti) zibikemurira icyarimwe.
- Kubifatirana bikiza: nimba ufite umuti wibiheri biftirane bikiza kugirango kizakire vuba kdi neza, ntigisige inkovu. Cyane cyane bya biheri biba biri mu imbere mu ruhu bitaratunguka.
- Gukoresha amavuta cg imiti bikora: mu bintu byose ngiye kubawira ndacyeka iki aricyo nkora cyane. Kumenya ibintu bigize amavuta wisiga nicyo byamarira uruhu rwawe ni ngobwa, kubantu bagira ikibazo cy’ibiheri dore list ya ingredients zibikiza
- Retinoid
- benzoyl peroxide
- Salicylic acid
- Retinol
Ntango ninjira muri details zuko buri imwe ikora (cyeretse nimba mubishaka , mumbwire muri comments) ubonye amavuta arimo ingredient imwe cg nyinshi muri izi byagira icyo bikumarira. Muri ya miti bakurangiye reba nimba hari ufite izi ingredients cg c nujya kugura zandike ahantu ubanze usome mbere yo kugura. (Umucuruzi ashobora kukureba nkaho wasaze ark wowe uzi icyo uriho)
- Ese ugira ibiheri mu gahanga gusa? Bishobora kuba biterwa namavuta yawe yo mu mutwe. Amavuta yawe yo mu mutwe ashobora kuba arimo akantu kagutera ibiheri kuba ubizana mu gahanga gusa cg c mu misaya byerekana ko ashobora kuba ariyo. Yahindure urebeko bigenda


text:
Kwemera n’akababaro k’abandi, kudashimagiza ikibi, kwanga ikinyoma, guharanira ko ubutabera bwagera kuri bose … niko guhinduka mu mutima bisabwa Umunyarwanda.
UWA GATATU W’IVU CYANGWA INTANGIRIRO Y’IGISIBO
“Nimushishimure imitima yanyu mureke ibyo mwambaye, maze mugarukire Uhoraho Imana yanyu”
Amasomo : 1) Yoweli 2, 12-18 ; 2) 2 Korinti 5, 20-6,2 ; 3) Matayo 6,1-6. 16-18.
Bavandimwe, kuri uyu wa gatatu taliki ya 22 Gashyantare Abakristu bo muri Kiliziya Gatolika baratangira igihe cy’igisibo gitagatifu. Icyo gisibo gitagatifu kizarangirana n’Icyumweru cya Mashami, taliki ya 1 Mata, ubwo tuzinjira mu Cyumweru gitagatifu cy’Ububabare bwa Nyagasani Yezu. Icyo cyumweru gitagatifu gisozwa n’Umunsi mukuru w’Izuka rye, ari wo Pasika. Bihita byigaragaza ko Pasika y’uyu mwaka izahurirana n’intangiriro y’icyumweru cyahariwe kuzirikana jenoside bamwe mu Banyarwanda bakoreye bagenzi bayo.
Amasomo atwinjiza muri icyo gihe cyo kwihana yibanda ku nshingano imwe y’ibanze ariyo : Uguhinduka. Iryo hinduka risesengurwa mu ngingo eshatu arizo : Gusenga; Gusiba; no gufashanya. Izo ngingo uko ari eshatu nizo ngira ngo tuganireho, muri gahunda yo gufasha buri wese – nanjye nifasha – kwinjirana umutima umwe mu Gisibo cy’uyu mwaka.
1.Ese Umukristu asenga ate ?
Burya abantu bose barasenga. Ikibazo ni ukumenya uwo, cyangwa se icyo basenga. Ijambo “gusenga” ryasobanurwa nko kugirana umushyikirano-buroho n’ibitagaragara, cyangwa n’utagaragara. Muntu afata umwanya wo kwivangura n’ibigaragara, akinjira mu yindi kamere kuko, aba yumva ko we ubwe atihagije. Ibyo ashobora kubikora asaba cyangwa se ashimira. Ugusaba kuri kwinshi, kandi n’uburyo bwo gusaba buranyuranye. No gushimira ni nk’uko. Ariko simbitindaho. Bizagira igihe cyabyo.
Navuze ko abantu bose basenga kandi ko usenga wese yiyemeza kwinjira mu yindi kamere, agashyikirana n’icyo cyangwa se n’uwo asenga. Ibi ni ukuri cyane, kuko burya n’usenga ifaranga, igitsina, umutegetsi, icyubahiro n’ibindi,arabanza akabyambura kamere igaragara, akabyishushanyamo imbaraga zindi zitagaragara, ari nabyo bituma abyegurira umutima we n’imyumire ye yose. Ibyo ni byo byitwa gusenga ibigirwamana.
Isengesho ry’umukristu ritandukanye n’andi, kuko mbere ya byose umukristu yemera ko ari kumwe n’Imana ye. Iyo mana Ise wa Nyagasni Yezu Kristu, yitwa Data, Papa, Umubyeyi. Umushyikirano bagirana ntukomoka ku kwisumbukuruza k’umukristu. Ahubwo utangwa n’Imbaraga za Roho Mutagatifu twahawe. Ni yo mpamvu, mu isengesho rya gikristu, ikibanza atari amagambo menshi umukristu avuga. Ahubwo ni ugutega amatwi icyo Imana imubwira. Yezu aragira ati : “Igihe musenga ntimugasukiranye amagambo nk’abatazi Imana, bibwira ko amagambo menshi ari yo atuma bumvwa. …So azi neza icyo mukeneye na mbere y’uko mukimubwira”. Gusenga si ukuvuza urwamo, no guhogera cyangwa gutera ubwoba imitima ukoresheje uburyo bunyuranye. Gusenga ni uguhuza urugwiro n’uwo usenga wemera ko ari Umubyeyi wawe. Ni yo mpamvu umukristu asabwa gutandukanya ugusenga no kuvuga amasengesho.
Muri iki gihe, ibiterane by’urusaku byaragwiriye, yemwe ndetse hari n’ibisigaye bihuza abakomeye b’iyi si ! Umuhanuzi Yoweli mu isomo rya mbere aratuburira ati nimudashishimura imitima yanyu ntimukibwire ko Imana ibumva. Gushishimura imitima, ni ugusengana umutima utagira uburyarya, ikinyoma, ubujura, ubwicanyi, ubuhabara n’ibindi bisa nka byo. Burya usengana Imana umutima wijimye, ataha nka Yuda wagiye mu Isangira ritagatifu hamwe n’izindi ntumwa, ariko aho kugira ngo Yezu amwinjiremo, akinjirwamo na Shitani. Yezu si igicucu cyo kwinjira mu mutima utamukunda cyangwa ngo ukunde abantu yapfiriye. Ntihakagire uwibeshya : Intangiriro y’Ijuru ni ugukingurira umutima wawe umuntu uwo ari we wese. Naho intangiriro y’Umuriro utazima ni ukugira nibura umuntu umwe wima ayo mahirwe yo gushyikirana na we. Ni yo mpamvu mu Gisibo umukristu yitoza no gusiba. Ariko se ni iki tugomba gusiba?
2.Gusiba ni iki ? Ese tugomba gusiba iki ?
Iyo havuzwe gusiba benshi bumva kureka ibiryo, cyane cyane imbonekarimwe y’inyama. Na byo ni byiza iyo nyirugusiba ibyo biribwa aba agamije kuzamura umutima we no gufasha abatagira ikibatunga. Nyamara ugusiba k’ukuri ni ukureka ikintu cyose kibuza muntu gusabana n’Imana no kubana kivandimwe. Aha rero niho hakomeye, kuko hasaba kwisuzuma cyane, buri wese akamenya ibyo agomba kwihanaho kugira ngo arusheho kwegera Imana no kubanira abandi kivandimwe.
Muri rusange ariko, naritegereje nsanga umunyarwanda w’iki gihe akwiye gusiba ibintu bitatu aribyo :
1) kwirinda kureba akababaro ke wenyine ;
2) Kwirinda gushakisha ikibi muri mugenzi we cyonyine ;
3) No gucika ku kinyoma n’uburyarya.
Ibi nubishobora nushaka uzarye icyo ubonye cyose kuko “Nta kintu kijya mu muntu giturutse inyuma kimuhumanya, ahubwo ikivuye mu muntu ni cyo kimuhumanya” (Mk 7,15).
Kuri iyi ngingo ya mbere, maze iminsi nsoma ibyandikwa n’abanyarwanda ku mbuga zitandukanye, nabonye dufite ikibazo cyo kuvuga ururimi rumwe, ariko ntitwumvikane, kuko buri wese ashyira imbere akababaro ke, cyangwa ak’ubwoko bwe. Abantu baterana amagambo bakabura umwanzuro, kuko baba badafite intango nyayo y’ikiganiro cyabo. Aho badashoboye kuvuga beruye, bahitamo gukora amatsinda y’abahuje uburwayi. Abahanga mu miterere ya muntu (psychologie) bemeza ko iyo umuntu yihambira ku mibabaro ye byabindi bituma adashobora kubona ku hanze ye hari n’ababaye kumurusha, adashobora kugira ibyishimo kandi amaherezo uburwayi bwe abwanduza n’abo yibwira ko bakundana. Ni byiza kubura amaso, ukabona ko hanze yawe yari umuntu ukeneye ko umubwira ngo “Komera”, aho guhora wifuza ko bose bakubwira ngo “Ihangane”. Ibibazo by’umuntu bigabanuka iyo avumbuye ko atari we wenyine ubabaye muri iyi si.
Ku ngingo ya kabiri ariyo, kwirinda gushakisha ibibi muri mugenzi wawe, nakunze kubibona muri iyi minsi ya nyuma. Biteye ubwoba uburyo Abanyarwanda turi abahanga mu gusenyagurana no gusebanya. Hari uwigeze avuga ko Abanyarwanda twese dufite impamyabumenyi ihanitse ya PH: mu magambo arambuye y’icyongereza ni “Pull Him Down” (Mukurubane umusubiza hasi). Ubona iyaba byakorerwaga abanyamakosa, wenda umuntu yapfa kubyumva. Si uko biri rero. Usanga hari na gahunda ikomeye yo gushakisha ikibi ku muntu wese ubona ko ashobora kugira icyo akurusha. Uyu muco mubi ugaragara mu bategetsi no mubategekwa, mu bemera n’abahakanyi, mu banyarwanda bari mu gihugu n’abari hanze yacyo… Nibaza aho uyu muco mubi wakomotse, sindabibonera igisubizo, ariko ni ukuri, birenze ubupagani.
Ingingo ya gatatu nayise ikinyoma n’uburyarya. Ibi byo simbitindaho ngo “Nyiramaso yerekwa bike ibindi akirebera”. Ikibabaje ariko ni ukubona umuntu ajya imbere y’abandi akababeshya azi neza ko ababeshya, kandi nawe azi neza ko bazi ko ari kubabeshya, bakamuha amashyi bamubeshya na we abizi, ubuzima bugakomeza! Aho si byabindi by’abakera ngo “Ukuri wabwiye shobuja uraguhakishwa?”. Duhora tubona uburyo umuntu ajya hariya agashinja undi ikinyoma ku mugaragaro abazi ukuri barebera bakicecekera! Iyo witegereje neza, usanga hari n’amatsinda y’abashinjabinyoma ahari babihemberwa! Ni uko rero, aho kubeshyera inyama ngo zariwe ku munsi zabujijwe, ni mucyo dusibe ibi bihora bisenya umuryango nyarwanda, ni nabyo bizaba ikimenyetso ko Ivanjili yacengeye. Nibutseko guhera mu gihe cy’umwami Rudahigwa kugeza ubu, ngo u Rwanda ruyoborwa n’ubwiganze bw’abakristu !
3.Gufasha abakene cyangwa abatishoboye.
Aha naho hari intambwe tugomba gutera ikomeye. Ubukene bubi ni ubw’ubumuntu (pauvreté en humanité). Ni byiza gutekereza no gufasha umukene utagira icyo arya, cyangwa yambara, dore ko aho tugeze ubu, abanyarwanda batekereza kurya gatatu ku munsi cyangwa se kurya bagahaga ari mbarwa. Ni nabyo Yezu atubwira mu Ivanjili y’uyu munsi. Nyamara muri iki gihe, dufite abantu bariho bigwizaho imitungo ku buryo bw’ubujura n’ubutindi bunyuranye. Dufite n’abandi bagenda mu nzira ibiganza byabo bijejeta amaraso y’abo bagiye bica n’abo bahemukiye, ariko ntitubabazwe n’amaherezo yabo. Erega rya jwi ry’Imana ryabwiraga Gahini ngo « Murumuna wawe ari he ?» (Intg 4,9) n’uyu munsi riracyavuga ! Ryarindi ryabwiye Dawudi ngo « Ntuzubakira izina ryanjye Ingoro, kuko wamennye amaraso menshi ku isi imbere yanjye » (1 Matek 22,8) na n’ubu riracyomongana ! None abantu bararya ababo turebera, ntitunababwire ko ari bibi ! Niba utanashoboye kubivuga – dore ko kuba nka Yohani Batisita bitoroha – nibura pfukama usenge aho kogeza ikibi.
Ni byo koko : hari abantu benshi batishoboye mu byo kwemera ibibi bakoze. Hari n’abakeneye ababagirira impuhwe nibura bagahora babereka Imana aho kubabeshya ngo ni bo Imana yari yarasezeranije umuryango wayo. Bariyimbire abahanura binyoma b’iki gihe, kuko igihe kizagera Imana ikabaryoza ibibi bakorera umuryango wayo.
Umwanzuro
Igisibo ku mukristu, ni igihe cyo gutakambira Imana kugira ngo imugirire impuhwe, izigirire n’umuryango wayo. Ni byiza rwose kujya kwisigisha ivu by’ikimenyetso cyo kwicisha bugufi no kwemera guhinduka. Nyamara amagambo avugwa mu isigwa ry’ivu agomba kudufasha gutekereza. Rimwe riragira riti : « Ibuka ko wavuye mu gitaka kandi ko uzasubira mu gitaka ! » Mu yandi magambo, umuntu wese ni ubusa imbere y’Imana. Nta mpamvu yo kwiterera hejuru. Irindi riti : « Hinduka mu mutima maze wakire Inkuru Nziza ». Inkuru Nziza ni uko Yezu yaje gukiza abanyabyaha, jye nawe turimo. Dufate umwanya wo gusenga dushishikaye, dusibe inabi n’inzangano bisenya umuryango w’abanyarwanda bigasenya n’isi, hanyuma dufashanye aho kumaranira gusubizanya hasi. Ubwo ni bwo Pasika yacu izaba iy’izuka ry’umuryango nyarwanda n’irya buri wese muri twe.
Igisibo gihire kuri buri wese.
Padiri Apollinaire NTAMABYALIRO.
Icyitonderwa :
Mushobora kubona ibindi biganiro by’iyoboka-Mana ku rubuga HYPERLINK « http://www.kristu/ »www.Kristu ni muzima, aho mushobora gukurikiranira en direct na Radiyo-Mariya-Rwanda.
Musemakweri (mardi, 21 février 2012 20:20)
Ndugu Nzonnyo,
Unasema vizuri, nanjye nibyo nari maze kubwira Padiri w’Imana Apolinari, inyigisho ye ni nziza, ariko ashobora kwiteza into(re)zi zikamutondagira kwa bure, kandi hari abandi inyigisho ye yari kugirira akamaro, hapana kwa nafasi hii. Sasa kila mtu na kazi yake. Abapadiri Fortunatus na Thomas bakora inyigisho yabo, ari nayo dushaka hano, bugacya minister kanaka yeguye, bugacya Meya kanaka cyangwa undi mushenzi w’umutalibani wari wajujubije abaturage azinduka yinyuramo kuri BBC. Umutalibani ararandura imyaka y’abaturage, Fortunatus na Thomas bavuga bugacya intore zinyomoza byazinaniye. Aba bapadiri bandika inyigisho yabo yifitemo igipfunsi kinuka cyane, bugacya Umujinga Kagame agakoresha pressconference yisobanura abeshya cyane. None sasa si uko inyigisho padiri yaba yanditse iba yamubujije gusinzira? Sasa rero inyigisho nk’iyi ya Padiri wanditse none, ayitanze mu kiliziya ntiyabuza Kagame gukata igitotsi cye, ariko acura undi mugambi mubisha. Twe rero twahisemo inyagisho ifite imitsi kuri uru rubuga leprophete. Pamoja na mapadre wetu, tanaendelea kupigana kwa kuifukuza ile nyankaragata inayokaa Village Urugwiro. Na kisha kuipondaponda, tutaenda kanisani na padre wetu Apolinari atahubiri kama anavyotaka. Nimekwisha sema, mimi Msemakweli.
Musema.
Ukuri (mardi, 21 février 2012 20:14)
Izo nizo byadufasha aho kwibona mu moko y’abahutu n’abatutsi tukibona nk’umuryango nyarwanda w’abakristu aho guharanira inyungu z’amoko n’inda byacu maze tugafatanyiriza hamwe kurwubaka
Nzonnyo (mardi, 21 février 2012 19:39)
Sasa Musemakweri ndugu yangu, njye ndabona abapadiri Thomas na Fortunatus ari des vrais philosophes bazi kureba kure no gukora analyse kandi bakavugisha inani na rimwe nta guca ibintu iruhande. Turabakeneye cyane muri ibi bihe rwose. Padiri Appolinaire nubwo yaduhaye inyigisho nziza,njye nabonye ari umuntu wibera muri za rozali gusa.
E bwana ndugu yangu we, Imana yaduhaye Thomas na Fortunatus yarakoze cyaaaneee sinabona uko nayishimira basi.Bazi gusesengura ibintu no kuvugisha kwuzuye kweri kweri !!!!!Ayo mazina yombi iyo i Kigali bayumvise imitima ijya mu mitwe !!Hahahahahahahahahaaa!!!
loukanikos (mardi, 21 février 2012 19:02)
Ngo kuvuga ni ugutaruka wa mugani wa ya mpyinsi, reka nvange amasaka n’amasakaramentu nibarize ibibazo maranye iminsi kandi mbona bishobora kugira ingaruka zikomeye mu myaka iri imbere nitutabihagurukira ubu:
– Hamaze gufungwa abagabo bangahe muri gahunda ya vasectomie(kwifungisha burundu ku bagabo muri gahunda yo kuringaniza imbyaro)?
– Ese minisiteri y’ubuzima ishobora gutangaza iyo mibare kuri buri karere?
– Ese iyo minisiteri ishobora kutubwira ijanisha ry’abaagize ingaruka nyuma y’icyo gikorwa(abahanga bemeza ko uko byagenda kose 3-10% bagira ingaruka zububabare bushobora kumara igihe gito cyangwa ubuzima bwose, busaba gufata imiti buri gihe cyangwa bugasaba ko bongera kubagwa, byaba ngombwa ndetse amabya bakayakuraho, abandi bakagira ibibazo byo mu mutwe byo kunva baratakaje ubugabo bwabo).
– Ese iyo minisiteri ishobora kuduha imibare yababikorewe mu byiciro by’imyaka itandukanye(abahanga mu by’ubuganga bemeza ko atari byiza kubikorera abasore).
– Ko abayobozi bakunze gusobanura ko ibibazo abaturage bahura nabyo akenshi biterwa n’imyunvire mike, minisiteri yadusobanurira niba yarabanje kureba imyunvire yabo bikorerwa, kugirango tumenye niba basonukiwe nyabyo n’ingaruka( vasectomie isaba icyo bita consentement éclairé-kwemera ibyo usobanukiwe bihagije), ikanaduha niveau y’amashuri ababikorerwa bafite?
– Ese ko habaho uburyo bwo gukora vasectomie, buha amahirwe uyikorewe aramutse yisubiyeho, yo kugerageza gusubirana uburumbuke bwe(vasovasostomie bitunganira 25% gusa), ubwo buryo burakoreshwa?
– Ese hari umuyobozi(urwego urwo ari rwo rwose) waba yaratanze urugero agafata iyambere ?
– Last but not least, kiliziya gatolika mu rwanda ibivugaho iki?
Umunyarwanda (mardi, 21 février 2012 18:38)
Erega Kagame numugabo. Nubwo ararwana(abanyarwanda baramunanije nanubu), nibibazo abanyarwanda banyuzemo? Cyakora baravuga guhindura imikorere bituruka kubyo wabonye.
Umunyarwanda (mardi, 21 février 2012 18:37)
Erega Kagame numugabo. Nubwo ararwana(abanyarwanda baramunanije nanubu), nibibazo abanyarwanda banyuzemo? Cyakora baravuga guhindura imikorere bituruka kubyo wabonye.
Musemakweri (mardi, 21 février 2012 18:03)
Padri wacu,
ugize neza ariko ndashaka kubwira sasa ikintu kimwe. Inyigisho nk’iyi itangwa mu gihe cy’amahoro, mbese ibintu bimeze neza. Sasa ubimenye, satani y’ikugugu ariyo Kagame chef w’abataribani, ni ukuri kw’Imana inkuru nk’iyi ninko kubashimashima. Dore njyewe nkubwire Padiri, bene iyi nyigisho ihabwa abana bigira guhazwa, igahabwa nabwo na none abakecuru bariho basaba inema yo gupfa neza (mbese barya bicara mukabavugisha rozari n’umunsi wose bigakunda! Ariko wowe use n’upinza kweri utere rozari urebe ko hari ukwikiriza aha ngaha!). Iyi niyo nyigisho yabo, ndavuga abakecuru n’aban. Si ukunenenga inyigisho yanyu, ariko nashakaga kubasaba ko mwashyiraho urubuga rugenewe bene abo bantu: Ndabara abana bazahazwa n’abakecuru. Abigira gukomezwa bo ntibareba, iyo batangiye kuba intore baba batangiye gukora amahano. Uretse ko aba Kagame n’ugiye guhazwa amugira enfant soldat, niba utazi kadogo uramubarirwa. Yaguturukaga mu mugongo ukagira ngo ni umwana w’igisekeramwanzi nawe amenyo ukayashinyika na muzitsa zikagaragara ngo uri gusekera umwana, ubwo kadogo akaba aragucaginze na kalacinikofe. Padiri rero sasa, murabona ko uru rubuga ari urw’impirimbanyi, kweri nta bana cyangwa abakecuru bazaza kurusoma. Nk’uko nabagiriye inama kandi mwashinga urubuga rureba abo navuze haruguru. Ntimubona ko batangiye kubavundereza ho ibitutsi? Ni intore ni uko tuzitunze. Murazishimashima zijye zarushaho kubavuvuza mu rwondo. Hano rero sasa twe turazitimbura, nicyo gituma inyigisho dushaka ari iz’aba bapadiri bacu babiri, n’abandi baza babagwa mu ntege. Hano nta mikino Padi, ni uko bintu bimeze, muzandikire ahandi, kuko aha nta kindi muzahasarura uretse ibitutsi by’aya mashitani y’intore. Inyandiko z’abapadiri nka Thomas na Fortunatus nizo zibasha guhangana n’ayo mashitani.
Ndabifuriza amahoro n’amahirwe padi.
Musema.
UMUCYABA (mardi, 21 février 2012 18:02)
@ mUGISHA,
Urwango ufiteye abazima n’abapfuye ruzaguta kugasi. Ndabikuwiye umwana w’umucyaba.
Zaburi 23 (mardi, 21 février 2012 17:53)
Mbatuye mwese iyo zaburi
@31 (mardi, 21 février 2012 17:25)
Kinyoni, icyo utazi nuko abatagatifu baba mubanyabyaha. Ahatari ibyaha ntanumutagatifu uhaba. Umenyango haba abamarayika gusa. Rero urwo rwanda wasanga rurimo abatagatifu kurusha aho webireye.
Biragoye guhindura shitani! (mardi, 21 février 2012 17:23)
Iyi nyigisho nziza cyane ya padiri itweretse ko bigoye guhindura amashitani, biragaragara ko hari abanyarwanda benshi bazi ko bageze kure kuburyo n’Imana itababarira !
Abantu nkaba rero ntibashora guca intege abandi cyangwa ngo bace ibikuba , gusa ikibabaje ni uko uhura n’abantu nkabo bari mubuyobozi bw’igihugu!Murumva namwe akaga abanyarwanda barimo !
urugero natanga rw’abantu babaye shitani ni nk’abasilikare b’inkotanyi bihandagazaga imbere y’abaturage bakavuga ko nta kintu na kimwe cyabakoraho ko ndetse n’Imana bayirashe!!! Gusa abenshi muribo bagiye bapfa basaze naho abandi bitwa ko batarapfa ubona barapfuye bahagaze batazi n’aho bari , none abantu nkabo wavuga ngo batekereza Imana!
Genda rwanda!
RPF (mardi, 21 février 2012 17:17)
ABAFRANSA NIBASHAKA BOHEREZE UWO MUDAMU TUMUGIRE NKA INGABIRE NA WA MWAVOCA WE WA USA!ICYANGOMBWA NUKO TWA TUUZI TUGIHARI TUZAMUSOMYAHO ABE NKA BA LUZIBIZA BIZIMUNGU NTIRUHUNGWA KANYARENGWE KIMENYI….
kinyoni (mardi, 21 février 2012 17:06)
Ntabakirisitu baba mu Rwanda …ntitukibeshyere…Ahubwo mu Rwanda hari abo twita mu cyongereza church goers bamwe bajya mu misa kucyumweru pour tuer le temps! cyamgwa se pour rencontrer abo badaherukana abandi bakajyayo kubera baguze akenda gashya.Ntakuntu rero mu Rwanda rwacu haba hari abakristu banyabo ngo amafuti abe yuzuye mu Rwanda bene kariya kageni..
Nzonnyo (mardi, 21 février 2012 16:39)
Ariko noneho ndumiwe pe ! Yemwe, muziko noneho bulya n`amashitani asigaye asura iyi forum yacu ? Nawe se,uriya mu padiri yanditse inkuru isobanutse,yigisha ibyiza,ntawe yatutse,ntawe yatunze agatoki,yivugiye ivanjili gusaaa muri rusange,ariko inkongobotsi zahanzweho na dayimoni ziramututse karahava! Koko ? Njyewe Nzonnyo yenda mama ndi mubi ariko sinageraho ahariya mashitani tu ! Gutukana gusa byo gutukana ? Wagirango bahora barekereje ngo inkuru yose isohotse kuri iyi site bahite bayisimbukiraho maze batukane kahave.Akabaye icwende ntikoga. Cyakora LeProphete.fr yaratsitsinze tu !! N`amashitani nabo yahanzemo bose,bakutse imitima baba ibipampagara kubera LeProphete.fr dukunda cyane. WWW.LEPROPHETE>FR oyeeeeeeeeee!!!Vivaaaaaaaa!!!Ramba sugira sagamba turagushyigikiyeeeee!!!! Ninjye Nzonnyo wa Butarinyoni wa Sebukora !!!
komera (mardi, 21 février 2012 16:37)
Padiri Appolinaire uraho urakomeye!!! ndakwibuka uba muri paroisse yacu inyigisho nziza waduhaga zafashije benshi n’ubwo bamwe mu barokotse hamwe n’abasirikari batakwishimiraga.
Ese ubundi wari warabuze iki ngo wifatanye n’izi twari zashinze leprophete.fr ku mugaragaro. Inkono ihira igihe kaze neza, turakwishimiye. Ukuri kuzatsinda, kandi tubari inyuma.
Rwamanywa (mardi, 21 février 2012 16:34)
Iri somo ni ryiza ku ba gatulika. aliko mumenye ko twese dusoma amakuru kuri leprophete tutari abagatulika. Igituma dukunda inkuru zanditswe na ba padiri tumenyereye n’uko bashiraho ijambo ry’imana aliko bakanatwigisha aho iryo jamabo rihuriye n’ibibazo dufite hano iwacu. bityo bituma twumva ijambo ry’Imana rifite icyo ryakungura abayapolitike dufite hano cangwa se abo muri opposition hanze.
Ibi byo ni bishya nizere ko ba padiri bagihumeka tuzongera kubona amakuru adufitiye akamaro. Naho ubundi twese ntawe ukenyeye leprophete kugira ngo yige iyobokamana kuko duturanye na za kiliziya kandi dufite n’amabibiliya menshi. Ese murashaka kuba nk’abarokore bigisha batarasa ku ntego? birasaba ko twigishwa uburyo icyaha kimunga ubutegetsi.
Rukuramigabo (mardi, 21 février 2012 16:30)
Muvandimwe Rwamapfa, reka kutuyobya kuko ibyo uvuze rwose bidahwitse. nta hantu u Rwanda ruhuriye n’inda, Rwanda ni ijambo rikomoka ku nshinga KWANDA bivuga kuba Kigali (rugali). aya mateka y’u Rwanda ntabwo wari uyazi biragaragara. Abahinde, umwarabu n’umushinwa ni iki kikwemeza ko bakunda Imana kuturusha?
UMUGANI MUGIFI (mardi, 21 février 2012 16:29)
UMWANA UTAZIKUMVIRA ISE NA NYINA YUMVIRA… ARIKO NONEHO IYO IRI NYINA GUSA YASIGARANYE, AGOMBA KUMWUMVIRA BY’UKULI!!HARYA NGO UYU MUGANI WARABUJIJWE!NGO AHO KUVIRA ABABYEYI BAZAJYE BUMVIRA AMAJERI YOSE AHO AVA AKAGERA.BAVUZE KO UMUBYEYI WE ASENGA KANDI AGWA NEZA!NTIYISHIMIYE KO UMUHUNGU WE YICISHA BENE WABO YANGA KUMWUMVIRA.NONE NIBA NAWE YISUBIRIYE MU BUHUNGIRO ASIZE AMUVUMIYE KU GAHERA NK’UKO UBU IMPUNZI AHO ZIRI HOSE ZIRIKUBIKORA!!! BIRABABAJE
Nyina wa Kagame nawe yaba yaramaze guhunga no kuba atacyumvikana n’umuhungu we! Ubu yasubiye kwibera Uganda, mugihe cya Noel nibyo byatumye Kagame ahagurukana niyonka bakajya kureba umubyeyi basigaranye ugiye kwicwa n’agahinda k’umuhungu we yabwiye kutamena amaraso ya benewabo akenda kumuca umugongo! Turacyabikurikirana uko byagenze
McDowell Kalisa
Imana yaturemeye iki? (mardi, 21 février 2012 16:22)
Mbese kuki Imana yaturemye?Yaturemeye iki?
Kuvuga ngo Yezu yaradupfiriye ,yadupfiriye he se?Ubuse Kagame yatwishe uwo Yezu aba he he?
JOHN (mardi, 21 février 2012 16:18)


text:
Ingingo z’ingenzi z’impamvu yo gusaba guhindura amazina.
Turamenyesha ko uwitwa RUGIMBANA Peter mwene Bucyukundi na Nyirabagenzi, utuye mu Mudugudu wa Rwambanda, Akagari ka Nyagasenyi, Umurenge wa Gahara, Akarere ka Kirehe,mu Ntara y’Iburasirazuba wanditse asaba uburenganzira bwo guhinduza amazina asanganywe ariyo RUGIMBANA Peter, akitwa RUGIMBANA Amlisak mu gitabo cy’irangamimerere. Impamvu atanga yo guhinduza izina ni Izina niswe n’ababyeyi.
Byemejwe na Minisitiri w’ubutegetsi bw’igihugu GATABAZI Jean Marie Vianney.
Umunyamakuru w’Isezerano.com , kuva mu 2020 . Yize Itangazamakuru n’itumanaho (Journalism and Communication ) muri Institut Catholique de Kabgayi .
Amaze imyaka 2 , mu mwuga w’itangazamakuru .


text:
Bayahawe kuri uyu wa Kane tariki ya 23 Nzeri 2021 hagamijwe no kunganira imiryango yabo kugira ngo ibashe kubitaho bitayigoye. Abana bayahawe ni abari hagati y’imyaka itatu na 18.
Ni amagare afite agaciro k’amafaranga asaga miliyoni 34 yatanzwe ku bufatanye n’umushinga nyarwanda Rwanda Resilience and Grounding Organization.
Hagaragajwe ko bamwe muri abo bana bari baravuye mu ishuri kubera kubura uko bagera ku ishuri kuko batabasha kugenda.
Bamwe mu babyeyi babo bavuze ko bitewe n’ubumuga bw’abana babo bidindiza iterambere ryabo kuko umwanya munini bawumara mu kubitaho bonyine.
Gatoya Alphonsine afite abana babiri bafite ubumuga butuma batabasha kugenda barimo uw’imyaka irindwi n’undi ufite itanu.
Ati “Iyo ndi mu rugo nta kintu mbasha gukora kuko mba ndi njyenyine nta muntu wabamfasha, ariko kuba bampaye utu tugare tuzajya tumfasha kuko nzajya ntubasigamo basigare bakina ku buryo nzajya mbasha kujya kubacira inshuro, cyangwa nkamushyira mu kagare nkamujyana aho ngiye gukora.”
Ababyeyi bakomeje bavuga ko ayo magare agiye kubunganira mu kwita ku bana babo kandi n’abavuye mu ishuri bagiye kubasubizayo.
Umujyanama wa Komite Nyobozi y’Akarere ka Huye, Kagabo Joseph, yavuze ko ari ikintu cy’ingenzi mu kuzamura imibereho myiza y’abafite ubumuga ndetse no kuzamura imibereho y’imiryango yabo.
Ati “Ni igikorwa gikomeye cyane bakoze kuko aya magare arajya abafasha gutuma abana babo babasha gusohoka babonane n’abandi bana, ababyeyi na bo babone uko bakora ibibateza imbere.”
Ubuyobozi bw’Akarere ka Huye buvuga ko hagikorwa ibarura ry’abana bose bafite ubumuga kugira ngo na bo bazafashwe nta wusigaye.


text:
Ntibyoroshye kubona urwego rw’ubuyobozi rwumva akababaro k’abaturage.Nanjye najyaga ngira ngo abataka barakabya.Nabyumvise ar’uko bimbayeho,mbyiboneye amaso ku maso.Ni akumiro!
Vuba aha nakuviriye i Nyagatare nje muri Minijust gusinyisha ibyangombwa(ngo byitwa légalisation) by’umukobwa wanjye uri mu mahanga y’iriya mu Burusi. Mpagera ku wa gatatu saa munani kuko nari nabuze imodoka, barambwira ngo bazanyakira ku wa gatanu saa 11h00.
Mbega guhangayika!Naracumbitse kugira ngo nzahagere kare.Sinjye warose iminsi ibiri irangira,dore ko umunsi umwe muri uwo mujyi wa Kigali wagira ngo ni umwaka wose.Udufaranga ntidutinda kugushiriraho.
Ku wa gatanu narazindutse ntonda umurongo nk’abandi. Bene akazi basiganwaga mu kwinyuranyuranamo.Bigeze saa sita, ngo abashaka Notaire bazagaruke ku wa mbere.Bamwe dutangira kurebanaho. Abanyamakoti na karuvati bikuba hirya no hino mu biro.Nanjye nti iyo mba umuntu nari kubona umvugira.
Hah!Umva ko ruswa zidatangwa da!Iyo nyagira nanjye sinari gutinda aha.Ariko se ko wamuha duke akagufatisha bakakwandika hose ngo ni wowe munyamakosa?!Reka ntahe nzagaruka.Banza ubuyobozi bwiza ariko bukora!
Natashye nimyiza imoso.Ku wa mbere nyirara ku ibaba.Naje n’iyo mu rukerera,bafungura ibiro mpagaze aho. Banyakiriye mu ba mbere ngira ngo kirakemutse.Mu kanya ngo ngomba gusubira mu Murenge,ngo nabyujurishije nabi cyangwa narabicuze.
Sinamenye uko byagenze,nahise ngwa igihumura. Nakangutse mbona nkikijwe n’abandi bitotomba.Umwe ni we wanyegereye aranyihanganisha ngo na we ni ko byamugendekeye kandi aturuka iyo za Rwamatamu ku Kibuye.
Ngo « ugutegeka agukubita yicaye koko »!Bajyaga bavuga kwa muganga,nibura naho!Ubu se nk’aya mafaranga y’ingendo, tuzayasubizwa na nde?Dore buriya mu Murenge bazongera baturye andi,dukomeze dusiragire dutyoooo!Mana we!Abashoboye gusenga mudusabire twe rubanda ruciye bugufi.
By Shyirambere Alex/Nyagatare


text:
Ludwig Feuerbach
Ludwig Feuerbach cyangwe Ludwig Andreas Feuerbach (28 Nyakanga 1804 - 13 Nzeli 1872), niwe wa mbere wagize igitekerezo cy’uko mu bintu byose byigwa na Filozofi, umuntu ariwe wa mbere kuko ariwe mukuru w’ibintu byose bigize kamere (nature). Yaneguye cyane igitekerezo cya Hegel cya Absolute Ideal , yerekana ko Absolute Ideal ya Hegel ari ubwenge bw’umuntu Hegel yatandukanyije na nyirabwo, abuhindura akantu gafite ubuzima gatozi, ngo maze karangije kihinduramo isi. Yagaragaje kandi ko igitekerezo gishingiye kuri matter kandi ko kitahinduka hatariho matter. Ludwig yari materialist. Yemeje kandi ko umuntu ari we urema Imana, Imana itarema umuntu. Kuri we ngo iyo umuntu ananiwe kumenya, gusobanura, gukora no gutunganya ibyo yagombaga, yihangira ikindi kintu aturizamo, agashyira mu maboko ibyo byose byamunaniye, bityo akiha Morale ko icyo yahanze (Imana) ari cyo kizabitunganya mu gihe gikwiye.


text:
Kuba Padiri Thomas Nahimana yarateguye urugendo rwe neza kandi akanateguza n’ababifitemo uruhare bose byabaye ikintu cyiza kandi kirimo kugaragara ko kizwe neza.
Padiri Thomas Nahimana ntiyari ayobewe ko agiye guhangana n’umunyagitugu utifuza kuva ku butegetsi, kuko azi ko ari bwo bumubeshejeho abuvuyeho yarara afashwe. Aha na ho abanyarwanda tujye tuhamenya, ni yo mpamvu Kagame abwira abantu bose ko atazigera ava ku butegetsi, kuko kubuvaho ni ukwigemurira inkiko.
Nta na rimwe rero Padiri Thomas Nahimana atigeze yiyumvisha ko urugendo rwe mu Rwanda rutazakirwa nk’urw’umucunguzi, buri gihe yari yiteguye imitego irwihishemo. Bityo yakunze gutanga abagabo muri iyo myiteguro, aho Ishyaka rye, Ishema ry’u Rwanda, ryandikiye Perezida Kagame, nubwo kugeza ubu nta muntu wari wakamenye ibyari bikubiye muri iyo baruwa, ariko icyo tuzi kandi kitadutunguye ni uko Kagame muri ka gasuzuguro kamuranga agomba kuba nta gisubizo yayigeneye. Ariko na we ntitwamurenganya ni ko kamere ye n’ubushobozi afite bibimutegeka.
Gusa nk’uko asanzwe abigenza iyo ahuye n’ikibazo atinya, kimusatira ku butegetsi, areba mu bagererwa be ushobora kwitanga akamuhanganira. Muri iki kibazo cya Padri Thomas Nahimana, umugererwa ufite iyo nshingano ni Olivier Nduhungirehe, ubu uri Ambasaderi w’u Rwanda mu gihugu cy’u Bubiligi.
Muribuka ko guhera mu ntangiriro ubwo Padiri yasubikaga urugendo rwe mu ntangiriro z’uyu mwaka, yagombaga kugira kuri 28 Mutarama 2016, Olivier Nduhungirehe yagaragaye mu bitangazamakuru, ku mbuga nkoranyambaga hose yerekana ko Padiri nta pasiporo y’u Rwanda yari agifite, ko iyo yakoreshaga yari yararangiye. Ukibaza uti Ambasaderi w’igihugu iki n’iki ajya kumenya ibibera mu gihugu adashinzwe ate, iyo tuzi ko Ambasaderi w’u Rwanda mu Bufaransa ari Kabare. Ese uyu Kabare yaba yungirije Nduhungirehe mu buyobozi bwabo bwa z’ambasade cyangwa habaho umu Ambasaderi uvugira abandi iyo ari ikibazo kivutse mu gice cy’abarwanya ubutegetsi bwa Kagame? Kuko iyo urebye ubukana uyu Nduhungirehe ashyira muri iki kibazo n’ibisobanuro yirirwa atanga, utirengagije n’ibitutsi asarura kuri izi mbuga nkoranyambaga, ni ho wumva ko ikibazo cya opozisiyo yo mu Burayi, ariko cyane cyane Padiri Thomas Nahimana ari we ubishinzwe ku buryo bw’umwihariko.
Ibisobanuro bidafite n’icyo bivuze yirirwa atanga kuri viza byo nta nuwabitindaho, kuko azi neza ko umunyarwanda ujya mu Rwanda, cyane iyo ari impunzi, ko adakeneye viza. Si na ngombwa kwinjira mu mizi y’ibisobanuro, kuko kuba witwa umunyarwanda wa kavukire ni yo viza iruta izindi zose iyo utashye mu Rwanda. Niba hari utabyemera azabaze Mukantabana Seraphine ushinzwe ikibazo cy’impunzi inshuro yirirwa apfukamiye impunzi ngo azicyure, cyangwa se azihe passeport y’ubuntu n’utundi duhendabana utarondora.
Ndagira ngo mbibutse ibyo uyu Nduhungirehe yigeze gusubiza Radiyo Itahuka bamubajije bati “Olivier Nduhungirehe tubwire icyo utekereza n’imyumvire yawe”. Ubwo bamubazaga icyo atekereza ku rugendo Padiri Thomas Nahimana yateganyaga kugirira mu Rwanda agiye kwandikisha ishyaka rye.
Olivier Nduhungirehe icyo gihe yaragize ati : « imyumvire yanjye ni uko Thomas Nahimana yikinisha nk’uko Faustin Twagiramungu yabikoze muri 2010! Ati mutekereza ko hari igihugu kuri iyi si gishobora kwemera umukandida wita Perezida ukiri ku butegetsi “umwicanyi”, uhamagarira abaturage imyivumbagatanyo cyangwa se urugamba rw’amasasu? Nzi ko Nahimana ari umunyamategeko, ariko se yigeze asoma igitabo cy’amategeko mpanabyaha y’u Rwanda? Ariko se koko atekereza ko kuba ari urwanya ubutegetsi hari icyo bimufasha ngo abe atakurikiranwa? Ati mubyemera mutabyemera Thomas Nahimana nta na rimwe yigeze agira gahunda yo kujya i Kigali. Ibi ni ibyo twita kwamamaza ishusho ye kugira ngo ayizamure ku rwego rwa poltiki mu ruhando rw’amashyaka ya opozisiyo, cyangwa se umuntu abyerekeje ahabi akavuga ko ari ukugira ngo yibonere amafaranga. Ng’ibyo ng’uko ».
Birumvikana rero ko ibisobanuro by’uyu mu Ambasaderi, kandi mu by’ukuri uvugira Leta, byemezaga ko Thomas Nahimana atari afite umugambi uhamye wo kujya i Kigali. Murumva rero uko umuntu nk’uyu unavuga ko ari we wumva ibibazo byose byo mu Burayi yatunguwe no kubona Padiri Thomas Nahimana ashyize mu bikorwa igitekerezo cye n’ishyaka rye. Icyari gisigaye kwari ugushaka uko bamukumira atarakandagiza ikirenge i Kigali, dore ko n’ibinyamakuru byari byaramwamamaje, ari ibyamuvugaga nabi cyangwa neza, byose byazamuraga igihagararo cye mu ruhando rwa Politiki. Ikibyemeza ni ibitangazamakuru mpuzamahanga n’iby’u Rwanda birenga 80 byari byabukereye ngo bimwakire binamuhate ibibazo. Aha Leta n’abayihagarariye bose bahatereye ibaba, ndetse n’abaturage imbere mu gihugu baragijwe imbunda na bo barimo kwibaza.
Kuki rero Kagame n’ubutegetsi bwe batinya uwataha avuga ko aje kwandikisha ishyaka rye mu ruhando rw’amashyaka? Igisubizo na cyo kiroroshye, kuko Kagame ntiyizeye bya bindi abeshyera abanyarwanda ngo baramukunda, ngo nta wundi wayobora u Rwanda nka we, ukagira ngo atari yatera u Rwanda ntirwayoborwaga, cyangwa se atekereza ko azabaho igihe cyose? Ibi ngira ngo ni byo yari akwiye kuba yumva mu ntangiriro, akareka ibyo yirirwa yivugisha ngo ese ni nde uzamuvanaho, ngo azamuvanaho se anyuze muri demokarasi, mu ntambara se? Iki kibazo yibaza cyifitemo ubwacyo igisubizo. Izo nzira zombi zakoreshwa kandi na we arabizi, ngira ngo aba yirema agatima.
Kuba gusa Kagame yarashatse guhagarika Padiri Thomas Nahimana atarinjira mu Rwanda, yakoze amakosa atabarika kandi azamubyarira umusaruro atiteguye.
Ikosa risumba ayandi ni uko yivuguruje, aho yajyaga yirirwa yiyerurutsa ngo ni umudemokarate, amahanga yose abonye ko abeshya kandi ko bya bindi yirirwa abeshya ngo abaturage bose baramutoye, na byo ni ikinyoma nibura amahanga yiboneye. Abanyarwanda bo ntibabikeneye barabizi , kuko ni bo bajyanwa gutora bagaragijwe imbunda.
Ikindi uru ruzinduko rwa Padiri Thomas Nahimana rushyize ahagaragara ni uko ibyo bajyaga babeshya amahanga ngo mu Rwanda hari amashyaka ya Opozisiyo atari byo, kuko nta kuntu waba ufite opozisiyo ngo ufunge umutegarugori uje kwiyamamaza (Victoire Ingabire), ugere n’aho utinya n’akana kari mu mugongo.
Ikindi uru ruzinduko rwa Thomas Nahimana rugaragaje ni uko abanyarwanda b’imbere, baba abari ku butegetsi cyangwa abaturage basanzwe bagomba kwitegura inkurikizi z’aya manyanga ya Leta yabo. Bitinde bitebuke inkurikizi zizagaragara.
Ku mashyaka akorera hanze iki gikorwa cya Padiri Thomas Nahimana cyari gikwiye kubatera kwisuganya bagahuza ingufu, bakarushaho gutekereza ingamba zafatwa, kuko uko bigaragara Kagame ntiyiteguye kuvanwaho ngo n’amatora cyangwa ngo n’intambara. Ubwo aya mashyaka azahitamo igikwiye gukoreshwa. Ariko rero ibizateganywa byose bigomba gutekereza kudahungabanya ubuzima bw’abaturage basanzwe. Abasirikari bo barasabwa guhitamo, niba bazabangamira abaturage bababyaye cyangwa se niba bazaminukana n’umuntu umwe wiyemeje kwisasira igihugu cyose.
Turatekereza ko hakiri kare kandi ko byose bishoboka, Kagame ashobora kuba yatega amatwi abazihara bakamugira inama, ariko kandi ibihe birakomeye, birasaba ubwitange bwa buri wese.
Emmanuel Senga.


text:
Samwel Ntibayizi ,umunyamakuru akaba n’impuguke muri tewolojiya yasobanuye neza inkomoko yo gutega ibitambaro kw’abagore mu nsengero nubwo ababyambara rimwe na rimwe baba barabisomye muri bibiliya.
Ibi yabisobanuye kuri uyu wa gatanu taliki ya 11 Mutarama 2019 ,Mu gihe hari abantu benshi bakunze kwibaza kuri iyi ngingo yo gutega ibitambaro mu rusengero,nyamara hari ababitega hakaba n’abatabitega,ukibaza niba Bibiliya basomye bayumva kimwe.
Mu kiganiro Impuguke muri tewologiya Bwana Samwel Ntibayizi yagiranye n’umunyamakuru w’Isezerano.com, yasobanuye neza inkomoko yo gutega ibitambaro mu rusengero.
Yagize ati :”Mu gihe cy’intumwa Pawulo abagore barimbishaga imisatsi yabo ku buryo burenze urugero,bagashyiramo amaherena ya zahabu,aya feza,ubutare n’ibindi.Iyi mirimbo yo mu musatsi yatumaga bagira ubwibone burenze urugero”.
“Bityo rero Pawulo abasaba gutwikira umutwe kugirango bahishe iyo mirimbo yatumaga bibona.Nubwo bigaragara ko hari amadini atandukanye usanga gutega igitambaro ku bagore barabigize ihame babiterwa no kuba barasomye bibiliya inyuguti ku yindi ariko badasobanukiwe inkomoko yabyo”.
Impuguke muri tewolojiya yanagaragaje ikintu gitangaje mu gutwikira umusatsi ariko anahugurira abigisha b’ijambo ry’Imana kwiga bibiliya kugirango bayisobanukirwe.
Ati :Abigisha b’ijambo ry’Imana bahora bagirwa inama yo kwiga Bibiliya kugirango bayisobanukirwe,nyamara kandi hari ikintu gitangaje muri iri twikira ry’umusatsi.Mwari muzi ko umugore yahawe umusatsi mu cyimbo cy’umwambaro wo mu mutwe ?Waba uzi ko umugore yahawe umusatsi ngo ube ubwiza bwe ?Ibyo rero bisobanuye ko iyo ahirimbije umusatsi aba ahirimbije ubwiza bwe(1Abakorinto 11 :15-16).
Burya buri kintu cyose kigira impamvu yacyo,ni nacyo gituma ikintu cyose usomye muri bibiliya utahita upfa kukimira bunguri uko kiri kuko bibiliya ibamo ubuhanga bwinshi.Kwiga bibiliya rero ukayisobanukirwa niwo mwanzuro ukwiye.


text:
IBYAKOZWE N’INTUMWA
- IJAMBO RY’IBANZE
- IGICE CYA 1 - UMUGAMBI IMANA IFITIYE ITORERO RYAYO
- IGICE CYA 2 - GUTOZWA KW’ABIGISHWA CUMI NA BABIRI
- IGICE CYA 3 - INSHINGANO IKOMEYE
- IGICE CYA 4 - PENTEKOTE
- IGICE CYA 5 - IMPANO YA MWUKA MUZIRANENGE
- IGICE CYA 6 - KU IREMBO RY’URUSENGERO
- IGICE CYA 7 - UMUBURO KU BAKORESHA UBURYARYA
- IGICE CYA 8 - IMBERE Y’URUKIKO RUKURU RW’ABAYAHUDI
- IGICE CYA 9 - ABADIYAKONI BARINDWI
- IGICE CYA 10 - UMUKRISTO WA MBERE WAHOWE UKWIZERA KWE
- IGICE CYA 11 - UBUTUMWA BWIZA I SAMARIYA
- IGICE CYA 12 - UWATOTEZAGA AHINDUKA UMWIGISHWA
- IGICE CYA 13 - IMINSI YO KWITEGURA
- IGICE CYA 14 - UMUNTU WASHATSE UKURI
- IGICE CYA 15 - GUKURWA MU NZU Y’IMBOHE
- IGICE CYA 16 - UBUTUMWA BWIZA MURI ANTIYOKIYA
- IGICE CYA 17 - INTEGUZA Z’UBUTUMWA BWIZA
- IGICE CYA 18 - KUBWIRIZA MU BANYAMAHANGA
- IGICE CYA 19 - ABAYAHUDI N’ABANYAMAHANGA
- IGICE CYA 20 - KWEREREZA UMUSARABA
- IGICE CYA 21 - MU NTARA ZA KURE
- IGICE CYA 22 - TESALONIKE
- IGICE CYA 23 - I BEROYA NA ATENE
- IGICE CYA 24 - KORINTO
- IGICE CYA 25 - INZANDIKO KU BANYATESALONIKE
- IGICE CYA 26 - APOLO ARI KORINTO
- IGICE CYA 27 - EFESO
- IGICE CYA 28 - IMINSI Y’IMIRUHO N’IBIGERAGEZO
- IGICE CYA 29 - UBUTUMWA BW’IMBUZI NO KWINGINGA
- IGICE CYA 30 - GUHAMAGARIRWA KUGERA KU RUGERO RWO HEJURU
- IGICE CYA 31 - UBUTUMWA BWAKIRIWE
- IGICE CYA 32 - ITORERO RITANGANA UBUNTU
- IGICE CYA 33 - GUKORA MU GIHE KIRUHIJE
- IGICE CYA 34 - UMURIMO WERA
- IGICE CYA 35 - AGAKIZA KU BAYAHUDI.
- IGICE CYA 36 - UBUHAKANYI I GALATIYA
- IGICE CYA 37 - PAWULO AJYA I YERUSALEMU BWA NYUMA
- IGICE CYA 38 - PAWULO ARI IMFUNGWA
- IGICE CYA 39 - URUBANZA RWABEREYE I KAYISARIYA
- IGICE CYA 40 - PAWULO AJURIRIRA KAYISARI
- IGICE CYA 41 - HABUZE GATO UKANYEMEZA
- IGICE CYA 42 - URUGENDO NO KUROHAMA
- IGICE CYA 43 - PAWULO ARI I ROMA
- IGICE CYA 44 - MU RUGO RWA KAYISARI.
- IGICE CYA 45 - INZANDIKO ZANDIKIWE I ROMA
- IGICE CYA 46 - PAWULO AHABWA UMUDENDEZO
- IGICE CYA 47 - PAWULO AFATWA UBUHERUKA
- IGICE CYA 48 - PAWULO IMBERE YA NERO.
- IGICE CYA 49 - URWANDIKO RWA NYUMA PAWULO YANDITSE
- IGICE CYA 50 - PAWULO ACIRWA URWO GUPFA
- IGICE CYA 51 - MWUNGERI UDAHEMUKA
- IGICE CYA 52 - gushikama kugeza ku gupfa
- IGICE CYA 53 - YOHANA UKUNDWA
- IGICE CYA 54 - UMUHAMYA W’INDAHEMUKA
- IGICE CYA 55 - GUHINDURWA N’UBUNTU
- IGICE CYA 56 - PATIMOSI
- IGICE CYA 57 - IBYAHISHUWE
- IGICE CYA 58 - ITORERO RINESHA


text:
Gahunda yo gutura ku mudugudu ku batuye mu cyaro yashyizweho kugira ngo abari basanzwe batuye ahatagerwa n’ibikorwaremezo nabo bibashe kubageraho maze bazamuke mu iterambere.
Iyi gahunda ariko siko yahise yumvwa na bose cyane ko byasabaga ko abantu bimuka mu masambu yabo bakajya kugura ahegereye ibyo bikorwa akenshi haba hanafite agaciro gasumbye ak’aho babaga batuye mu bikombe.
Gutura nabi cyane cyane biturutse kuri gakondo y’inkomoko yabo ni kimwe mu byatumaga rimwe na rimwe bamwe bahitamo kuguma muri nyakatsi ibi bikaba byaragiraga ingaruka zitari nziza kubatuye ahantu hashyira ubuzima bwa bamwe mu kaga.
Nyuma yo kuva mu mazu atameze neza amwe utatinya kugereranya na nyakatsi abatuye mu Mudugudu wa Mbeho akagali ka Bwiza mu karere ka Gisagra bavuga ko ubu batangiye kubona uko biteza imbere kuko mbere y’uko baza gutura mu Mudugudu bubakiwe n’ubuyobozi abenshi muri bo wasanganga bakodesha udakodesha akaba mu nzu iva rimwe na rimwe kubona amafaranga ashobora kumufasha kwiteza imbere bikaba ikibazo.
Mukashyaka Clarisse, umwe mu batuye mu Mudugudu wa Mbeho akagali ka Bwiza avuga ko mbere yacumbikaga ndetse rimwe na rimwe akaba aho abonye biturutse kuba aho yaburaga amafaranga yo kwishyura baramwirukanaga igihe bashakiye bigatuma ahora abunza akarago ndetse imibyizi yakoraga kigirango abeho akayishyura inzu,nyuma yo kubona icumbi Mukashyaka avuga ko aryama agasinzira kuko ntacyo aba yikanga mu gihe mbere yaryamaga mu nzu ituzuye kandi yasenyutse rimwe na rimwe ibinonko bikamugwaho ninjoro.
Nzabamwita Innocent, avuga ko nawe ari umwe mu bubakiwe inzu yo kubamo akaba yarabaga mu cyiciro cyishyurirwa ubwisungane mu kwivuza ariko nyuma yo kubona aho gukinga umusaya ubu yitabiriye gahunda y’amatsinda ndetse no kubitsa kuri ubu akaba avuga ko afite nibura amafaranga yizigamiye ashobora ku mufasha mu gihe yahura n’ikibazo.
Uwimbabazi Olive, avuga ko ari umwana w’imfumbyi avuga ko nyuma yo gupfusha ababyeyi ubuzima bwe bwahise nujya mukaga kuko ntaho ababyeyi babasize hagaragara ho kuba bituma barara aho babonye hose, nyuma y’uko ubuyobozi bw’umurenge wa Kansi bubonye ko nta mwana w’umukobwa w’uyu Murenge ugomba kurara rwa ntambi bamwubakiye aho kuba bituma abona n’imashini yo kudoda imyenda kuri ubu akaba amaze gutangira kwishakamo ibisubizo byo kwiteza imbere.
Umuyobozi w’akagali ka Bwiza uyu Mudugudu wa Mbeho urimo Nyandwi Pierre avuga ko mbere y’uko aba baturage bajya ku Mudugudu bari babayeho nabi ndetse kubona ibikorwa remezo nk’ibigo by’ishuri,amavuriro amazi byagoranaga ariko nyuma yo gushyirwa ku Midugudu ibi byose babibona ku buryo bworoshye, uyu muyobozi kandi avuga ko gutera imbere mu myumvire ku baturage ari imwe mu ntwaro yatumye iterambere ry’ibikorwa remezo rigerwago, kuba abari badafite aho kuba basigaye barara mu nzu nziza bibafasha gutekereza imishinga y’iterambere.
Kugeza ubu Umudugudu wa Mbeho uri mu Kagari ka Bwiza mu Murenge wa Kanshi mu karere ka Gisagara hubatswe amazu mashya agera kuri 66 yubakiwe abaturage babaga muri ntuye nabi ndetse nababaga muri nyakatsi.
Abatuye Umudugudu wa Mbeho bavuga ko basinzira bakabona agatotsi
Mukashyaka Clarisse Ntamenya niba imvura iri kugwa mu ijoro
Ibiro by’akagari ka Bwiza
Venuste Habineza/Muhuza.com


text:
Ngoma:Biyemeje gufatana urunana bakagaruka mu myanya y’imbere mu mihigo
Yanditswe na admin
Ubuyobozi bw’Akarere ka Ngoma, butangaza ko kuza ku mwanya wa 20 mu turere 30, mu kwesa imihigo y’umwaka ushize wa 2016-2017 ari ugutsikira, kandi biteguye impinduka, mu myaka iri imbere bakajya baza mu turere tw’imbere.
Umuyobozi w’Akarere ka Ngoma, Nambaje Aphrodise, avuga ko batashimishijwe nuko muri iyi myaka ibiri ishize bagize imyanya mibi mu mihigo.Ni nyuma y’uko mu mwaka wa 2014-2015, n’uwari wawubanjirije, aka karere kari kaje ku mwanya wa 2 mu mihigo.
Iyo myanya kaje kuyivaho mu mwaka wa 2015-2016 kajya ku mwanya wa 19, umwaka ushize wa 2016-2017 nabwo gasubira inyuma ho umwanya umwe, kajya ku mwanya wa 20. Nambaje avuga ko mu myaka 2 ishize y’imihigo habayeho kutitwara neza, icyakora ngo ntibisanzwe mu muco w’abatuye aka karere.
Ati “Nyuma y’imyaka 2, dusa n’aho dutsikira mu mihigo, murabizi ko hari umwaka twabayemo aba 19, uheruka twabaye aba 20, rwose nta bwo ari umuco wacu.”
Akomeza asobanura ko gusubira inyuma mu kwesa imihigo, babikuyemo isomo ku buryo ubu imbaraga ziri gushyirwa mu gukorana ubufatanye, hagamijwe guteza imbere imibereho myiza n’iterambere ry’abatuye Ngoma.
Ati “Twiyemeje kurangwa no gufatana urunana, ngo duteze imbere akarere kacu, kandi ubwo bufatanye bukaba bugamije kugeza abatuye akarere kacu ku mibereho myiza n’ubukungu, ari na ko dukomeza kubakemurira ibibazo, no kubaha serivise nziza bishimira. Kuko birashoboka ko twasubira ku mwanya wacu wa 2 twahoranye, ndetse no kuza ku mwanya wa mbere birashoboka.”
Icyakora nubwo ubuyobozi bw’Akarere ka Ngoma buvuga ko habayeho gutsikira mu mihigo mu myaka 2 ishize, bunishimira ko mu mwaka ushize hari aho bwabashije gutwara ibikombe 2 birimo icy’urubyiruko, n’icy’uko abaturage bishimira uko bayobowe nk’uko Nambaje Aphrodise akomeza abisobanura.
Ati “Turashaka ko tutazongera gusubira inyuma bwa gatatu, ubu turishimira ko akarere kacu kaje ku mwanya wa 2 mu mihigo y’urubyiruko mu mwaka wa 2016-2017.Ndetse twongera kumva inkuru nziza yatashye i Ngoma yuko abaturage bacu bishimira uko bayobowe kuko ubushakashatsi bukorwa n’ikigo k’imiyoborere myiza RGB, twongeye kwesa umuhigo tuba aba 2, umwanya twari twaratakaje ubushize.”
Ubuyobozi bw’Akarere ka Ngoma butangaza ko ubu bwafashe ingamba zo kurushaho kwegera abaturage, mu mirenge, utugari n’imidugudu ibibazo bigakemurirwa mu ruhame, kandi abaturage bagatozwa ubupfura n’umuco wo koroherana, kugira ngo ibibazo bijye bikemuka bitaragezwa mu nkiko.
MANISHIMWE NOËL


text:
Buri muntu wese ashobora kugera ku ntego ye iyo yayiharaniye. Ibi byemezwa na Ange, Ni Nyampinga w’imyaka 17, akaba umusizi ubikora kinyamwuga watangiye yandika inkuru nto ariko akaza kwivumburamo impano y’ubusizi, akayikunda ndetse akiyemeza kuyikomeza. Ange yaganiriye na “Ni Nyampinga”, atubwira byinshi ku rugendo rwe rw'ubusizi
Itsinda rya “Ni Nyampinga” rigihura na Ange ku ishuri yigamo mu Karere ka Gakenke, yahise atwakiriza umuvugo mwiza yanditse agamije kubwira abafite ubumuga ko kugira ubumuga bidasobanuye ko udashoboye. Uyu Ni Nyampinga ugendera mu kagare kubera ubumuga bw’ingingo yagize afite imyaka 5 y’amavuko, yatubwiye ko impano ye yo kwandika imivugo yabyawe n’iyo yari asanganywe yo kwandika inkuru ngufi.
Ngo intego yo kuzaba umwanditsi yayigize akiga mu mashuri abanza. “Nakundaga gusoma ibitabo cyane maze bituma niha intego yo kujya nandika kugira ngo abandi bana baziga nyuma yange bazabone ibyo gusoma.” Ngo kuva ubwo Ange yatangiye kujya yandika inkuru zitandukanye n’ imigani migufi. Gusa ngo n’ubwo yandikaga, ntiyari asobanukiwe mu by’ukuri ubwoko bw’ibyo yandikaga ku buryo yabasha kumenya niba ari inkuru ngufi, umugani cyangwa umuvugo, ahubwo uko igitekerezo cyazaga we yafataga ikaramu akandika gusa.
UKO ANGE YIBONYEMO IMPANO Y’UBUSIZI
Umunsi umwe yiga mu mashuri yisumbuye ni bwo yafashe agapapuro yandikaho abitewe n’ububabare yumvaga mu kuboko, maze umunyeshuri biganaga abonye ibyo yanditse amubwira ko yandika nk’undi musizi witwa Angel. “Narebye ku mbuga nkoranyambaga, nsanga koko nandika nka we, mpita nsobanukirwa ko mfite impano yo kwandika imivugo, niyemeza kuyikomeza”.
“Natangiye kujya ndeba uko abandi basizi bandika, nkasoma ibitabo cyane kugira ngo niyungure ubumenyi mu rwego rwo kunoza ibyo nkora, hanyuma uko nagendaga menyana n’abandi basizi, ni ko nabahaga ibyo nandika kugira ngo bankosorere.” Nguko uko Ange yakomeje adusobanurira uko yakomeje gukurikira intego ye ndetse yongeraho ko yanifashishije uburyo bwo kumenyekanisha imivugo ye. “Nasabye mubyara wange wigaga ikoranabuhanga kunkorera urubuga rwa interineti rwo gushyiraho imivugo yange ngo ibashe kugera ku bantu benshi.”
UKO ANGE YITABIRIYE AMARUSHANWA
Gushyira imivugo ye kuri interineti no ku mbuga nkoranyambaga, byafunguriye Ange amarembo yo kwitabira amarushanwa yitwa “Transpoesis” ahuriza hamwe abasizi. Abisobanura atya: “Umuntu yabonye umuvugo wange ambwira ko nkwiriye kujya muri ayo marushanwa, ambwira uko biyandikisha ndabikora, nange nitabira ntyo”. Intego Ange yinjiranye muri ayo marushanwa yo gutsinda yayigezeho kuko ari we wabaye uwa mbere mu bavuze imivugo bose, aba umusizi wakunzwe n’abantu benshi ndetse n’uwa mbere mu basize mu rurimi rw’Icyongereza.
Gutsinda aya marushanwa byamuhaye intego yo gukora cyane ngo azagere kure. Kuri ubu amaze kwandika imivugo irenga 100, akaba ari guteganya kuzayishyira mu gitabo, maze akagishyira ahagaragara.
Ange avuga ko uretse kuba yaratsinze amarushanwa, kwandika no kuvuga imivugo bimufasha muri byinshi ati: “Ni uburyo bwange bwo kuvuga ibindimo”; “Bimfasha gutsinda neza mu ishuri kuko sinaba nafashe imivugo mu mutwe ngo amasomo ananire.”
Mu gusoza ikiganiro twagiranye na Ange yagiriye inama abandi ba Ni Nyampinga bafite intego z’ibyo bifuza kuzageraho, agira ati: “Niba wumva ufite igitekerezo icyo ari cyo cyose, tangira kugishyira mu bikorwa nonaha. Witegereza kugikora ejo, kuko nutangira kare uzagera kuri byinshi kare.”
AGACE GATO K’UMWE MU MIVUGO YE
Ejo hazaza ntihizewe, gusa nzi ko nzibukwa Kuko imbuto dusarura ubu, zituruka ku mbuto twabibye mu gihe cyahise Bityo nzi neza imbuto ndi kubiba ubu Ndetse nizeye ntashidikanya, ko nta wangaya guhera Ko nzabaho ubuziraherezo Kandi ko ejo hazaza nzibukwa.


text:
KOPI VITAMIN
ni iki ?
Kopi Vitamin ni inyunganiramirire (food supplement) ikozwe mu bimera 6 bizwi kuva kera cyane mu burasirazuba bwo hagati,ikaba yaravuye kandi ifasha amamiliyoni y’abantu hirya no hino ku isi ikaba izwi cyane mu kubaka no gukomeza imisemburo ya kigabo bituma ,umugabo agira imbaraga zihagije mu bwenge,ku mubiri no mu bitekerezo.
Igizwe n’ibiki rero :
Kopi vitamin igizwe n ‘Ibi bikurikira
le Tongkat ali (eurzcoma logifolia),
la Maca (lepidium meyenii),
le Guarana (paulina cupina),
la Stevia,
le Café,
matière non laitière écrémée.
- Tongkali :
Tongkat ali (Eurycoma Longifolio) iki ni igiti kiboneka cyane muri Aziya kikaba by’umwihariko kimera muri Malaysia na Indonesia,
Kikaba cyizwiho gutunganya imisemburo ya kigabo no gukuza imikaya (Muscles ) bituma umugabo agira imbaraga n’imbaduko mu mikorere .
- Guarana
iyi imera ku giti cyitwa icy’umugisha , ni igiti cyimera mu ishyamba rya Amazon ,ikaba izwiho cyane mu gukomeza imbaraga z’ubwenge ndetse no kwibuka (Memoire) ,ikaruhura ubwonko kandi igakomeza imitsi y’ubwonko bituma umuntu atekereza neza!
La Maca :
iyi izwi cyane mu kongera no kubaka intangangabo bituma zikura neza kandi zikagira imbaraga ibi bituma umugabo arongorana imbaraga kandi akamara umwanya mu gikorwa .
La Stevia
iki ni ikimera kimera muri Amerika y’Epfo ,Iyi ikaba ari Isukali nziza cyane iruta izindi zose kuko kuko irwanya cyane umubyibuho ukabije, igakamura, ibinure,ikavura umunaniro udashira (Stress),ikaringaniza umuvuduko w’amaraso ari nayo mpamvu ikundwa cyane n’abantu barwara Diabete .
Le café (bio)
Iyi ntabwo ari ikawa ibonetse yose ahubwo ni ikawa yitwa Coffea ni imwe mu makawa akundwa cyane mu isi atoranywa ku rwego rwo hejuru hakurikijwe ubwiza n’umumaro wayo ,iyi ikaba yaragaragajwe nyuma y’ubushakashatsi nk’ifite ububasha bwo kurwanya cancer y’umwijima,mu kanwa no mu muhogo ndetse ikaba ivura indwara yabaye gikwira yo kugwa amarabira
(céphalées chroniques)
- Matieres non ecremees
Kopi vitamin ibamo amata ari nabyo biyiha uburyohe ntagereranywa .
UKO IKORESHWA
Kopi vitamin nk’imwe mu nyunganiramirire zifite imbaraga bitewe n’imiterere y’abantu itandukanye hari ubwo ibasha kukurusha imbaraga niyo mpamvu dusaba ko mukuyifata byaba byiza ubanje gufata 1/4 cy’agasache usimbuka umunsi umwe cg ibiri bityo uko wumva ugenda uyimenyera ukaba wakongera buhoro buhoro ariko nanone ibi ntibikuyeho amabwiriza yayo muri rusange ari nayo yanditse mu gika gikurikira.
PHASE D’ATTAQUE : (12 premiers jours) pour améliorer
rapidement les fonctions sexuelles, consommer 1 sachet chaque
1-2 jour, versez le dans une démi-tasse ou verre de 80-100ml
(équivalent de la moitié d’un verre de thé) y ajouter d’eau chaude
et remuer pour la consommation.
PHASE D’ENTRETIEN : KOPI VITAMIN étant un
supplément diététique, vous pouvez consommer un sachet
chaque 2-3 jours pour stabiliser la testostérone, afin d’éviter la
rechute.
Ne pas dépasser la dose journalière recommandée.


text:
Mu rwego rwo kunoza imicungire y’imyanda mu Mujyi wa Kigali mu buryo butabangamiye ibidukikije n’ubuzima bw’abaturage, ikimoteri cy’imyanda cyimuwe i Nyanza muri Kicukiro kijyanwa i Nduba muri Gasabo mu 2012.
Ikimoteri cya Nduba gifite hegitari 52,6 harimo 28,6 ziri gukoreshwa na 24 zo kucyaguriraho. Cyakira toni zirenga 500 z’imyanda ikomeye na metero kibe 150 kugeza kuri 200 z’imyanda yoroshye yo mu bwiherero.
Kuva 2016 kugeza muri Werurwe 2021, imicungire y’ikimoteri cya Nduba imaze gutwara 5.690.402.136 Frw, harimo 3.521.923.535 Frw yatanzwe n’Umujyi wa Kigali na 2.168.478.601 Frw yatanzwe na WASAC.
Imicungire y’ikimoteri cya Nduba iri mu maboko y’Umujyi wa Kigali nubwo WASAC itanga ubufasha mu bya tekiniki n’ubw’amafaranga igihe bibaye ngombwa.
Nubwo bimeze bityo, haracyagaragara ibibazo birimo kudashyira mu bikorwa umushinga ujyanye no kubyaza umusaruro imyanda igakurwamo ingufu n’ifumbire, kutubaka ikimoteri kigezweho n’ahatunganyirizwa imyanda nk’uko byari byemejwe mu 2016.
Kugeza ubwo igenzura ryakorwaga muri Werurwe 2021 iki kibazo cyari kitarakemuka.
Ibindi ni ibijyanye no kutagira igenamigambi ry’imicungire y’imyanda ikomeye n’imyanda yoroshye ndetse n’iteganyabikorwa ry’imicungire y’ikimoteri ritanoze, ikibazo kiva mu 2016 nk’uko igenzura ryakozwe uwo mwaka ryerekanye ko ritari ryakozwe mbere yo gutangira site ya Nduba.
Hari kandi kutagira uburyo bwo gucunga amazi aza mu kimoteri aho hari umwanda wamanukaga umusozi ukagera mu kabande abaturage bakavoma. Mu byagombaga gukorwa harimo no kugeza amazi meza ku baturage baturiye ikimoteri mu rwego rwo kwirinda ko bakoresha amazi yanduye.
Kudataba imyanda ikomeye no kudapfundikira imyanda yoroshye
Mu gihe imyanda ikomeye iba igomba gushyiraho igitaka kuri santimetero 10 uko igenda igezwa ku kimoteri, na ho imyanda yoroshye igashyirwa mu byobo, igenzura ryagaragaje ko imyanda ikomeye yagiye itabwa rimwe mu kwezi kandi bikwiye gukorwa buri munsi.
Imyanda yoroshye iracyashyirwa mu byobo, kompanyi yitwa PIVOT yari ifite umushinga wo gukoramo “briquettes” yananiwe gushyira mu bikorwa uyu mushinga.
Kutagira ahantu hagenzurirwa imyanda igeze ku kimoteri cya Nduba
Mu gihe imyanda iba igomba gupimwa no kugenzurwa, igenzura ryagaragaje ko bidakorwa. Mu igenzura ryo muri Werurwe 2021, byagaragaye ko bandika gusa imodoka zizanye imyanda ntibandike ingano n’ubwoko bw’imyanda bityo mu gihe haba hari imyanda ishobora kuba yateza impanuka ntibimenyekane ikihagera.
Amabwiriza ya RURA avuga ko ikimoteri kigomba kuba kizitiye ariko ikimoteri cya Nduba kizitiye imbere gusa. Nubwo Umujyi wa Kigali wagaragaje ko washyizeho abashinzwe umutekano bakirinda, ngo hakwiye kuba hari uruzitiro ku buryo nta muntu winjiramo atabiherewe uburenganzira.
Ku rundi ruhande uruhare rwa REMA mu micungire y’ibimoteri ntirugaragara mu gihe REMA ari rwo rwego rufite mu nshingano ibijyanye no kugenzura iyubahirizwa ry’amabwiriza ajyanye no kubungabunga ibidukikije.
Amabwiriza ya REMA kandi avuga ko ikimoteri gikwiye kugira amatiyo akusanya imyuka ya methane na dioxide de carbone ariko kuri ubu hari imyuka ituruka mu kimoteri ikangiza ibidukikije.
Imyanda yoroshye ishyirwa mu byobo yanduza amazi yo mu butaka kandi bishobora no gutera impanuka, ndetse hagaragaye uburyo butanoze ku bijyanye no guca imiyoboro ishobora kunyuramo amazi mabi ava mu myanda.
Inyigo yo gukemura ibibazo byose….
Umuyobozi w’Umujyi wa Kigali, Rubingisa Pudence, yemeye ko batashoboye gushyira mu bikorwa inama zavuye ku bugenzuzi bwakozwe ku kimoteri cya Nduba mu 2016, harimo no gukora inyigo y’imicungire y’imyanda asaba imbabazi ko bitakozwe nk’uko byari byifujwe.
Yavuze ko hari aho bagiye bagira intege nke cyangwa ubushobozi ndetse n’ubumenyi buke.
Ku bufatanye na WASAC ndetse na Minisiteri y’Ibikorwaremezo, Umujyi wa Kigali wakoze inyigo izakemura ikibazo cy’imicungire y’ikimoteri cya Nduba. Kuri ubu bageze ku rwego rwo gushaka umushoramari uzayishyira mu bikorwa.
Umujyi wa Kigali uvuga ko watangiye kwigisha abaturage ibijyanye no kuvangura imyanda kugira ngo ikiguzi byasabaga umuturage utwarirwa imyanda kigabanuke.
Mugabo John ushinzwe imicungire y’imyanda mu Mujyi wa Kigali, ati “Navuga ko iyi nyigo ifite ibice bibiri, ibibazo bigaragazwa n’imicungire mibi y’imyanda no kutagira ikimoteri nyirizina bigiye gukemuka, Ikimoteri kizaba gifite ibikorwa byose bijyanye no gucunga imyanda, ibibazo by’amazi, ibya gaz, no kwangiza byose bituruka ku myanda n’amasazi byose bizaba bikemutse kuko tuzaba dufite ikimoteri cyujuje ibisabwa byose.”
Icyo kimoteri gishya kizatangira gukora ku mugaragaro mu 2023.
Ubu ikiri gukorwa ni uguhindura imikoreshereze y’igisanzwe hagabanywa ubwandu n’ibikorwa bibi bishobora kuba bituruka ku micungire mibi yacyo, hashingiwe kuri raporo yakozwe na REMA.
Mu 2006 icyiciro cya kabiri kizatangira kizaba gishingiye ku kubyaza umusaruro imyanda ari na bwo hazaba hari imashini ziyivangura ibora ikavanwamo ifumbire, indi ikavanwamo ibindi bikoresho.
Iyi nyigo biteganyijwe ko ishyirwa mu bikorwa ryayo riva ubu rikazageza mu 2050. Kuri ubu ibyatangiye gukorwa ni ugutwikira imyanda hakoreshejwe igitaka birinda ko amazi atemba mu baturage no kurwanya amasazi, gutera ibiti iruhande rw’ikimoteri, gusiba ibyobo byarekagamo amazi n’ibindi.
Nyamara haracyari ikibazo cy’abakozi bakora mu kimoteri badafite ubwirinzi bwa ngombwa no kuba inzego zigomba gukora igenzura ry’imyanda yinjira zirimo RURA nta bugenzuzi zikora usibye kwandika ibiranga imodoka yinjiye nk’uko Depite Mukabalisa Germaine yabivuze.
Ati "None se icy’abakozi bo mu kimoteri batagira ibikoresho by’ubwirinzi kuva cyajyaho na byo bizategereza 2023, ko bidasaba ingengo y’imari nyinshi kubera iki bitakorwa vuba?"
Ikiguzi cyo gutwara ibishingwe ntikizaremerera abaturage?
Rubingisa yavuze ko igiciro gisabwa umuturage ngo atwarirwe ibishingwe gishingira ku byiciro by’ubudehe ku buryo utishoboye ashobora kwishyurirwa na leta ariko RURA ijya kubyemeza habanje gusuzumwa niba bijyanye n’amikoro y’abaturage.
Kubera ko imyanda izajya ivangurirwa mu ngo, icyitezwe ni uko umuturage azaba asabwa imifuka myinshi kugira ngo buri bwoko bw’imyanda bubone aho bushyirwa.
Umuyobozi w’agateganyo wa WASAC, Umumararungu Gisèle, yavuze ko ibiciro byateganyijwe ku buryo bitazajya birenga hagati ya 1,7% na 2% by’amafaranga umuturage yinjiza.
Kuri ubu hari umushinga wo kugeza amazi ku baturiye ikimoteri ku buryo mu mpera z’uku kwezi bazabona amazi hategerejwe ko ibigega byayo byuzura.
Hagati aho hari amateka ya Minisitiri atarajyaho yagombaga kugendera ku itegeko ryo kubungabunga ibidukikije biteza icyuho mu mategeko.
Ayo mateka ni ajyanye n’imicungire y’imyanda ishobora guteza ibibazo n’ikomoka ku bikoresho by’ikoranabuhanga, inyandiko z’agateganyo zoherejwe muri Komisiyo ishinzwe kuvugurura amategeko ngo izitangeho ibitekerezo zibone kujya mu zindi nzego nk’Uko Umumararungu yakomeje abisobanura.
Abadepite bananiwe kumvikana n’Umujyi wa Kigali ku mashini itwika imyanda yatwaye miliyoni 180 Frw ikaba imaze imyaka irindwi idakoreshwa
Iyi mashini (incinerator) yatwaye 180.748.126 Frw harimo 151.911.358 Frw yo kuyigura no gukora installation na 28.836.768 Frw yo kuyubakira, ubwo hakorwaga igenzura, Umugenzuzi Mukuru w’Imari ya leta, yasanze kuva yagurwa mu 2014 itarabyazwa umusaruro.
Umuyobozi w’Umujyi wa Kigali, Rubingisa yavuze ko iyo mashini koko itabyazwa umusaruro, mu mbogamizi zagaragaye hakaba harimo ko imyanda igomba gutwikirwamo abantu batarabasha kuyisobanukirwa ndetse n’ababikora batarabyigishwa, ibyo avuga ko ari intege nke zabayeho.
Yavuze ko bafashe icyemezo cyo kuyigurisha cyangwa kuyikodesha.
Ati "Ubu twatangiye ibiganiro n’abantu bashobora kuyifata tukaba dufite amahitamo abairi arimo kuyikodesha buri kwezi cyangwa tukayigurisha n’abantu bashobora kuyikoresha."
Depite Uwineza ati " Imyaka irindwi irashize ’incinerator’ ntibyazwa umusaruro, ubwo ntureba amafaranga yaguzwe [miliyoni 180 Frw], turibaza ngo ubungubu twarajugunye, ubwo mwebwe nk’abantu bareberera leta mu Mujyi murumva turi bubyemere? Niba hari ikintu tugiye gupfa kuri iyi raporo turongera dupfe ’incinerator’. Hari ukuntu uvuga ibintu nkumva ni ibisanzwe, nabuze igishya, ntabwo ibi bintu turi bubyumvikaneho."
Depite Bakundufite ati " Ndabona babyoroheje cyane ahari agaciro k’iyi incinerator ntabwo bakazi. Miliyoni 180 ni amafaranga menshi. Mu bisobanuro batanze bavuze ko basanze icyo bari bayiguriye kitagikenewe, ubu yaguriwe iki? Umuntu wari wayiguze yagirango ayikorshe iki niba itari ikenewe?"
"Ubu twicare aha ngo barimo gushakisha uwo bazayiha; iyo mubaha amafaranga mbere aho kubagurira incinerator mwarangiza ngo murashaka abo muri buyihe, nta nubwo nabura kuvuga ko murimo mushaka abo muyihambiraho."
Depite Mukabalisa yavuze ko iyo Umujyi wa Kigali ugira ubushake iyi mashini iba yarahawe abayikoresha kuko hari ibigo nderabuzima n’ibitaro byinshi byagaragaje ikibazo cy’uko bizikeneye.


text:
U Rwanda rwungutse undi munyempano uririmba neza indirimbo ziramya Imana . John Singleton Byiringiro wavukiye mu Rwanda ariko ubu atuye ku mugabane w’ Amerika ,arihariye akaba akunda Imana cyane , yabaye imyaka ye y’ ubwana muri Olphelinat Noël de Nyundo ni naho yakuriye kandi akura afite ubumuga bwo kutabona .
Indirimbo Nshya ye yitwa “RUKUNDO” , John afite impano ikomeye cyane ya muzika kuko aririmba neza cyane , akacuranga no murusengero asengeramo mu mugi wa Dallas .
Iyo uganiriye nawe ni umuntu uhora yishimye kandi unezerewe cyane , akaba ari umuntu ufite umutima wagukiye gushaka Imana no kunga ubusabane nayo akunda cyane kuramya no guhimbaza Imana . Akaba yiyongereye ku bandi baramyi bakorera muzika yabo hanze y’uRwanda.
Mu kiganiro yagiranye ni ikinyamakuru isezerano.com yatangaje ko ari gutegura album akaba yirinze cyane gutangaza byinshi. Gusa avuga ko yaba ashyize hanze iyi yise “Rukundo” izindi zikazaza mu gihe cya vuba ari nako azakomeza kujya azigeza ku bakunzi b’indirimbo ziramya kandi zigahimbaza Imana .
John Singleton ati “ iyi ndirimbo RUKUNDO igomba kuba ikiraro gihuza abantu n’ umukunzi wacu Yesu wadukunze tutarabaho kandi tutanabereye . Yesu ni inshuti nziza kandi itanga ihumure n’ urukundo rutagira akagero .
Mu igihe yaramaze gusohora iyi ndirimbo ye uyu munsi yahise ashyigikirwa na bamwe mu bahanzi bagenzi barimo Nelson Mucyo , umuramyi uzwi cyane mu Rwanda wanamenyekanye ku ndirimbo zirimo Ndaje mu bwiza , Warakoze , Ngeze ku iriba ….
Daniel Svensson wamenyekanye mu ndirimbo zirimo , Ndi hano Mwami,Warakoze yakoranye na Patient Bizimana , Simon Kabera na Aimé Uwimana .


text:
Ubutumwa bwa 27.09.2014
Ku musaraba i Gologota intango y´Agakiza
Ku musaraba i Gologota niho twaronkeye agakiza bituma duhinduka abana b´Imana. Gira kuba umukristo w´ukuri. Gira Gologota intango y’agakiza kawe. Yesu Kristo yaje kungira umugeni kuko yagiye kuntegurira ikibanza. Niba wizeye Yesu uri umugeni wiwe. Menya agaciro kawe. Agakiza karengeye ingorane zacyu kuko Umwami Mana wita ku nyoni niyareka kutwitaho kuko dusumba inyoni.
Yesaya 48:18-19
Iyo wumvira Imana ntusaba iby’inyoni. Iyo tumenyereye agakiza uburenganzira bwacu buvaho.
Niba udakunda ijambo ry’Imana ukunda iki? Ijambo ry’Imana niryo rituma tubaho twemye, kuko tuba tuziko ntana kimwe kidashobokera Imana. Gusa twe icyo tukwiriye kumenya ni ukwizera icyo ari cyo! Menya Yesu, Yohana yari yaramenye ko atari umuntu udasanzwe, yari yarize umutima wa Yesu.
Imana ntikeneye malaya, malaya nuko kwibera mu by’isi kandi witwa ngo uruw’Imana. Imana irashaka ko dufata agakiza neza. Iratugomba wese kandi kugirango twuzuzwe n´ uko tumera nk abana bayo by’ukuri.
Matayo 24:4
Uwatahuye ibya Yesu ntasubira kureba inyuma nk’umugore wa Loti. Wumva Mpwemu w’Imana muri kumwe?, murajyendana? Ab’Imana n´abarongorwa na Mpwemu w’Imana.
Yohana 15:7
Kumenya Yesu ni kimwe ariko kumugumamo n’ikindi. Ikigumayo n’ikintu uguma ukora. Imana yatuzanye mu gakiza ku mpamvu zayo rero niduhagarare neza. Agaciro kacyu ntikari mu byaha.
Yobu 28:28


text:
Murekatete Juliet avuga ko urubyiruko rw’ubu rwihaye imico rukomora ku mateleviziyo rubigira ibigezweho kandi binyuranye n’umuco nyarwanda.
Agira ati “Abakobwa basigaye Bambara “ Follow me” ( Nkurikira) cyangwa impenure ngo bigezweho, abahungu nabo bambara amapantalo yambarirwa munsi y’ikibuno, ibyo ni uguta umuco si iby’iwacu, mubicikeho biradutesha agaciro.”
Yemeza ko kwereka umuntu ubwambure bwawe bidatuma agukunda kuko atagukunda mugihe nta matsiko agufitiye.
Avuga ko umuco nyarwanda ari ukwambara ukikwiza kandi ukagira n’ikinyabupfura.
Umwe mu bakobwa waganiriye na Kigalitoday, yatangaje ko kwambara impenure ahanini babikura ku mateleviziyo na filime bareba.
Avuga ko iyo babona ari ibigezweho ariko batabikora bagamije gukurura abagabo kuko batabikorera ingeso mbi.
Ati “Turabyambara ariko ntacyo tuba tugamije, jye mba mbona ari ibigezweho kandi byambarwa n’abasirimu. Cyakora, nanjye hari abo mbona nkabona bikabije rwose, gusa ntakindi tuba tugamije uretse kwambara neza.”
Yabitangaje kuri uyu wa 11 Kanama, mu kwizihiza umunsi mpuzamahanga w’urubyiruko, mu karere ka Nyagatare wizihirijwe mu murenge wa Mimuli, ahabumbwe amatafari yo kubaka irerero ry’incuke.
Ashingiye ku nsanganyamatsiko y’uyu munsi igira iti “Twisanzure twiyubaka.”
Murekatete Juliet avuga ko kwisanzura atari ugukora ibikurimo ahubwo ari ukubaha inama z’ababyeyi.
Yasabye ababyeyi gufasha Leta kurera neza abana bazagirira igihugu akamaro nabo ubwabo.
Ati “Babyeyi mudufashe umenye aho umwana wawe yiriwe, ibyo yakoraga, unamugire inama mugihe ubona ateshuka. Bizamurinda kwishora mu biyobyabwenge n’ubusambanyi bushobora kumuviramo inda zitateguwe n’indwara nka Sida n’izindi.”
Ababyeyi bo bavuga ko abana bahawe uburenganzira ku buryo ntacyo babuza mu gihe babahana Leta ikabahana aribo.
Ibitekerezo ( 3 )
Abantu baba gore na bakobwa bafite ibibuno binini niyo yakwambara ingutiya atera abagabo ubusambo ahubwo abagabo mwihangane muje mubibona murebe uruhande amatayiii weeee!
Kwambara IMPENURE,ntabwo ari uguta umuco gusa.Ahubwo ni ugusuzugura imana yadusabye kwambara "decently" (1 Corinthians 3:39).Ibi byateye byo kwambara amapantalo aciye,kwanika amabere n’ibibero ubyereka abahisi n’abagenzi,bibabaza imana cyane yaturemye.Igihano imana izaha abantu bose bakora ibyo itubuza,ni ukubima ubuzima bw’iteka muli paradizo dutegereje dusoma muli 2 Petero 3:13.Ikindi gihano izabaha,ntabwo bazazuka ku munsi w’imperuka.Bisobanura ko iyo bapfuye biba birangiye.Mu Yandi magambo,kwambara Impenure ni ukudatekereza neza,kuko bizatuma babura ubuzima bw’iteka.
Nibyo rwose. Dusubire kumasunzu abagore bambare ingutiya zigera kubirenge ntamakaliso . Abagabo bakenyere. ....


text:
Nzaramba
Rwanda : abaturage ba Nyaruguru nabo bugarijwe ku buryo bukomeye na ya nzara yiswe « Nzaramba »
By A. Ben Ntuyenabo on 4 août 2016
Ni mu Karere ka Nyaruguru ho mu burengerazuba bw’u Rwanda aho abayobozi bahagurukiye gukwirakwiza ikinyoma mu baturage babategeka kudahingutsa ijambo « Inzara » mu Karere bayobora kandi « Nzaramba » ibamereye nabi. Ni muli urwo rwego bamwe mu baturage batuye Umurenge wa Kibeho badutangarije ko bamaze kumenyera kubwirirwa bakanaburara bitewe n’inzara yateye muli ako Karere ku buryo n’imyaka bahinze […]
Posted in Ahabanza, Amakuru | Tagged amapfa, FPR, Habitegeko François, inzara, Nyaruguru, Nzaramba, Paul Kagame
Rwanda/Nyagatare : uretse inzara yabamaze banavoma amazi y’ibirohwa arimo amase y’inka n’indi myanda
By A. Ben Ntuyenabo on 28 juillet 2016
Aho ntahandi ni mu ntara y’iburasirazuba bw’u Rwanda, mu karere ka Nyagatare aho kuva igihe kirekire abaturage bamenyereye gusangira amazi y’ibirohwa n’amatungo yiganjemo cyane cyane inka. Muli aka karere rero, by’umwihariko mu Murenge rwa Rwimiyaga, abaturage baturiye uwo murenge byababereye ihame ko bagomba gusangira ku mbehe imwe cyangwa kunywera ku nkongoro imwe n’inka. Nkaba mbona […]
Posted in Ahabanza, Amakuru | Tagged Anastase Murekezi, FPR, inzara, Nyagatare, Nzaramba, Rwanda


text:
Health
Umuryango”Rwanda Palliative Care” wasobanuye, uburyo ufasha abafite indwara zidakira kugeza bitabye Imana
238 total views, 3 views today
Umuryango utegamiye kuri Leta (Rwanda Palliative Care) uvuga ko. Bimaze kugaragara ko ahenshi mu muryango nyarwanda usanga harimo abarwayi bafite indwara zidakira, benshi muri bo, bahabwa akato n’abakabitayeho nko kubabwira amagambo akomeretsa no kubinubira babatesha agaciro.
Zimwe muri izondwara zidakira hari mo, Kanseli yo ku rwego rwo hejuru, Ibibembe ndetse na Virusi itera Sida. Ubu buryo bwo kwita kuri aba barwayi batereranywe bwageze mu Rwanda aribwo bwiswe Palliative Care mu rurimi rw’icyongereza.
Ibi byagugiwe mu mahugurwa yagenewe abayamakuru bakora muri Radiyo na Televiziyoyamaze iminsi 2, aho bigishijwe ko bagomba kuba inkingi ya mwamba mu kubwira abaturage icyo uyumuryango umaze, kuko kuba umurwayi afite indwara zidakira ntibivuze kwiheba ahubwo akeneye kwitabwaho no guhumurizwa akanarindwa kubabara
Ubwo yatangizaga aya mahugurwa uhagarariye uyu mu ryango, RUZIMA Emable avuga ko impamvu yabateye kuzana ubu buryo bwo kwita kuri aba barwayi bafite indwara zidakira mu Rwanda.
Agira ati”Hagaragaye ko mu Rwanda hari aba bana n’izondwara zidakira bakongeraho no kubura ibibatunga no kutitabwaho uko bikwiye na abo babana cyangwase abaturanyi babo bityo bagapfa vuba kandi bababaye. Ibyo ni bimwe uyu muryango waje uje gukemura kugira ngo wamurwayi, azageze ku munsi we wa nyuma akitabwaho uko birkwiye”.
RUZIMA Emable, umuyobozi mukuru w’umuryango utegamiye kuri Leta (Rwanda Palliative Care)
Dr NTIZIMIRA Christian ni umwe mu mu batanze inigisho muri aya aya mahugurwa avuga ko abanyamakuru aribo bo kubafasha kumenyekanisha iby’uyumuryango Palliative Care ukora. Kuko abona ko aribo muyoboro wihuse wageza ubu butumwa ku mu ryango nyarwanda.
Agira ati:”Itangazamakuru niwo muyoboro wambere wo kwizerwa kandi babwira benshi bakumva icyarimwe, kandi ibyo bavuga bihabwa agaciro niyo mpamvu tubasaba kubimenyekanisaha ibikorwa by’uyu murwango Palliative Care ibyo ikora abanyarwanda bose bakabimenya.”
Ubufasha umuryango Palliative Care itanga bugera kuri butanu.
.Gufasha umurwayi mu buryo bw’imibereho(Kumuha amafaranga amutunga).
.Kumuha ibimutunga(Ibiryo, imyenda yo kwambara n’imiti yo kunywa).
.Gufasha umurwayi mu buryo bwo kumuha imiti imugabanyiriza ububabare, (Liquide Morphine).
.Gutanga ubufasha bwo mu buryo bw’umuka(Amasengesho) bitewe n’imyemerere ye.
.Gutanga ubufrasha bwo guhindura imitekerereze itari myiza.
Ibyo byose bituma umurwayi asinzira kandi akeye ku mutima no mu ntekerezo kandi aba anagabanyirijwe ububabare.
Umaze kwita kubarwayi 234 abamaze kwitaba Imana ni 155 harimo Abagore 65.
Uyu muryango uvuga ko muri abo bamaze kwitaba Imana, Abagore nibo benshi bazira indwara ya Kanseli.
Umuryango Palliative Care(RPHCO) watangiye gukorera mu Rwanda mu mwaka wa 2014, ukaba ukorera mu turere dutanduka nye arityo, Kicukiro, Gasabo ndetse na Nyarugenge.
MUHINDAKAZI Jacky
Mwambanews.com
Leave a Reply
Leave a Reply
Mwamba.rw
Mwamba.rw is website that provides you with the latest Celebrity news, Politics, showbiz especially from all nation of E.A.C and all World in General.


text:
NEWS
Madamu Jeannette Kagame yasangiye n’abana, umunsi mukuru wa Noheli
216 total views, 3 views today
Madamu Jeannette Kagame yasangiye n’abana basaga 200 baturutse hirya no hino mu gihugu umunsi mukuru wa Noheli, mu gihe umwaka wa 2018, uri ku musozo hasatirwa umwaka mushya wa 2019.
Ni umuhango wabaye kuri iki cyumweru tariki ya 9 Ukuboza 2018, muri Village Urugwiro. Akaba yakiriye abana b’ingeri zose, aho babanje kwidagadura nyuma hakurikiraho umuhango wo gusangira.
Abana bidagaduye banahabwa impano zirimo imipira yo kwambara no gukina
Umufasha w’umukuru w’igihugu, yabwiye abana ko iki gihe umwaka uba wenda kurangira, ko aricyo gihe kiza umuntu asubiza amaso inyuma akareba niba yarageze ku byo yari yahigiye kugeraho umwaka ugitangira ndetse akanategura ibyo azahigira utaha.
Ibi kandi yanavuze ko bireba n’abantu bakuze, ati “N’abantu bakuru biratureba, nitugera mu rugo dushake aho twandika umuhigo, umwe tugomba kugeraho buri kwezi, iki nicyo gihe abantu bafatira ingamba basuzuma uko bawusoje, bakanemeza uko bazakora mu ukurikira”.
Yakomeje ababwira ko ibyo bazaba bahize kuzageraho mu 2019, bagomba kuzabifashwamo n’ababyeyi.
Leave a Reply
Leave a Reply
Mwamba.rw
Mwamba.rw is website that provides you with the latest Celebrity news, Politics, showbiz especially from all nation of E.A.C and all World in General.


text:
Tariki 10 Werurwe 2019 ni umunsi utazibagirana ku bakunzi b’umuziki wa Gospel baba mu Rwanda dore ko ari bwo bahembuwe bikomeye n’umuhanzi Gentil Misigaro mu gitaramo cy'uburyohe cyabereye muri Camp Kigali. Kuri ubu hatangijwe ‘challenge’ yiswe ‘Iyo mbimenya’ y’indirimbo ya Gentil Misigaro itari yajya hanze
Muri iki gitaramo cyiswe 'Hari imbaraga Rwanda Tour' Gentil Misigaro yaririmbye nyinshi mu
ndirimbo ze zikunzwe by’ikirenga nka ‘Buri munsi’, ‘Biratungana’ n’izindi
anaririmba indirimbo nshya zitari zajya hanze zirimo ‘Salaama’ yakoranye na
Adrien Misigaro, ‘Hari imbaraga’ yitiriye ibitaramo bizenguruka isi yasoreje mu
Rwanda, ‘Iyo mbimenya’ indirimbo iri gufasha cyane benshi mu bitabiriye igitaramo cya Gentil Mis.
Gentil Mis mu gitaramo cy'amateka yakoreye i Kigali
Iyi ndirimbo ‘Iyo mbimenya’ ubwo Gentil Mis
yari arimo kuyiririmba mu gitaramo aherutse gukorera muri Kigali, yayigezeho akora agashya katangariwe n’abari mu
gitaramo bose dore ko yayiririmbye arimo gucurangisha gitari umunwa n'amenyo, ibintu
byagaragaje ubuhanga n’ubunararibonye afite mu muziki. Kuri ubu rero bamwe mu bari mu gitaramo cya Gentil Mis batangije ku
mbuga nkoranyambaga ‘Challenge’ bise ‘Iyo mbimenya simba nararize’, ikaba iri gukwirakwizwa cyane kuri ‘whatsapp’.
Mbere yo kuririmba iyi ndirimbo 'Iyo mbimenya' mu gitaramo 'Hari imbaraga Rwanda Tour', Gentil Mis yasabye abari mu gitaramo cye kujya bashima Imana mu bihe byose bacamo. Yavuze ko we yasabye Imana imbabazi, yiyemeza kujya ayishima iteka. Ati: "Kuki dushobora gushima Imana kubera ko yadukijije indwara, tukayishima kubera ko wenda yaturokoye mu mpanuka n'ibindi bibazo bikomeye twahuye nabyo ariko njye ndiheraho ntituyishime iminsi yose ijya iturinda, ntituyishimire iminsi yose ihora iturinda za mpanuka. Ugasohoka mu rugo ukagenda ukagaruka uri muzima ukumva nta gitangaza cyabaye. Umwaka umwe ugashira imyaka ibiri igashira nturware ukumva nta gitangaza cyabaye!
Yunzemo ati: "Ariko umunsi warwaye ugakira uti igitangaza cyabaye ndashima Imana mfite n'ituro ry'ishimwe. Akabazo gato kakugeraho ukiganyira ukagira ubwoba ukarira ugataka ukirengagiza ya minsi 360 Imana ihora ikurinda buri munsi, ya minsi yose abamalayika bayo bahora bakugose bakuzengurutse nta kintu kikugeraho, umwanzi satani akakurasa imyambi ntikugereho ugasigara uri muzima..Naricaye nsaba Imana imbabazi ndarira ndavuga nti umbabarire iminsi yose mara ntagushima." Iyo ndirimbo irimo aya magambo: "Nibutse ko n'imihengeri ijya ikumvira, nibutse ko nta musozi wakunanira, namenyeko no mu butayu uhazana amazi...Humura amaso yanjye y'umwuka, mbera ingabo zinkikije. Iyo mbimenya simba naratinye, iyo mbimenya simba nararize."
Umwe mu bari mu gitaramo cya Gentil Mis wakozwe ku mutima n’indirimbo ‘Iyo mbimenya’, yasangije abantu inkuru y'ukuntu yatewe indobo n'umusore, arababara cyane, gusa nyuma aza kubona undi musore wanyuze umutima we. Yagize ati: “Nkiri inkumi nakundanye n'umusore hanyuma nzi ko ari we
tuzabana antera indobo maze ndasara. Najyaga
nizirika igitenge ku mutima numva ngiye nko gupfa. None
ubu ni umusinzi wa burundu arara mu muhanda none ndebera icyuma cy'umugabo
Imana yampaye #IYO MBIMENYASIMBANARIHEBYECHALLENGE
“
Undi yatanze ubuhamya ati: “Nkiri umwana mama wanjye akimara
gupfa, sinari nzi ubwenge, ariko aho mbumenyeye nibazaga kuki yakwemera ko
umugabo asigarana abana babiri bato gutya nta mufasha…Nkirirwa nsaba Imana ko
imuha undi mugore ariko maze gukura ni bwo nabonye ko iyo Imana itahaba papa
wanjye siyari kudushobora #Iyombimenyasinarikubanararize Nkubwiye agace gato
ariko iyi story ni nini cyane….ariko my heart is grateful cyane “
Hari kandi uwavuze uburyo yagombaga kujya mu mahugurwa muri
Senegal, gusa birangira atagiyeyo kuko yabuze uruhushya, ibintu byamubabaje
cyane. Nyuma yaje kubona andi mahirwe atsinda ikizamini cyo kujya muri Korea biramushimisha birenze.
Yagize ati: “Muri 2017 bagize batya banyima agahushya ko kujya muri training ya
2 weeks muri Senegal, ndarira mbaza Imana byinshi.. Hama mu cyumweru nagombaga
kuba ndi yo, nkora interview yo kujya muri Korea ndayitsinda..#IyoMbimenyaMbaNarahamyeHamwe
“
Undi yagize ati: “Nanjye muri 2015 ngira gutya ahantu
nakoraga bati ba ugiye mu rugo ubu nta kazi kawe gahari ariko nikongera
kuboneka tuzagutumaho. Ndiheba birancanga nkajya mbwira Imana nti wabibonye
nawe, ariko reka nze nanjye nkurebe. Hatarashira
na 1mois muri Volcano barampamagara bati ejo uzazane docs zisaba akazi. Nagiye
nzijyanye nzi ko ari ugutegereza bahita bampa contract. Sinatashye nakomerejeho
mba mbaye umukozi ntyo akazi keza kandi nishimiye. #IYOMBIMENYASIMBANARIHEBYE “
Undi yavuze uburyo yavuye mu kazi atanahembwe,
bikamushengura umutima ariko nyuma akabona akazi keza cyane. Yasangije abantu
ubuhamya bwe arangije yifashisha indirimbo ya Gentil Mis ababwira ko atazi
ukuntu Imana ibigenza. Ati: “Nakoraga ahantu muri hotel ndi Manager mpembwa
90.000 frs. Nyiri iyo hotel yaduhembaga bigoye ariko nta n’umwe washoboraga
kukareka kuko ibibazo by’ubuzima n’ibura ry’akazi byari biteye ubwoba. Umuntu
yaremeraga agapfa kuhaza kugira ngo byumvikane ko ufite akazi. Mu gihe gito uwo
mugabo arahomba muri business ye kugera aho bamutereje cyamunara imitungo ye. Abari
abakozi twese turataha kandi tutanishyuwe n’amadene yari aturimo.
Ni ukuri numvaga nta handi nakora cyangwa ibindi nakora
kandi no gusubira kw’ishuri bitagikunze kuko mu rugo higaga abana batatu ndetse
ducye nakuraga aho ni two twafashaga bamwe kwiga. Narihebye ndihebura kugeza ubwo
numvaga ubuzima buhagaze. Ariko hagati aho haje umugabo w’umunyamahanga nigeze
guha service duhuye turasuhuzanya ambaza amakuru mubwira uko byagenze ndamubwira mbona biramushimishije ambwira ko
yari yarabuze uko yantwara ngo ampe akazi.
Nyuma y’amezi umunani nkorana na we nari mfite hafi 12.000$ kuri account
kuko nahembwaga hafi 2000$ buri kwezi.
#iyombimenyasimbanarihebye. #sinzi uko ubihenza
sinzi n’uko ubikora.....”
Igitaramo cya Gentil Mis cyahembuye benshi
Hera ku munota wa 15 w’aya mashusho maze wumve ndetse urebe indirimbo ‘Iyombimenyasimbanararize’ ya Gentil Misigaro